# Provjera točnosti mjernog alata

## Utjecaji na točnost

Najveći utjecaj ima temperatura okoline. Posebno, temperaturne razlike koje sežu od poda prema gore, mogu skrenuti lasersku zraku.

Kako bi se termički utjecaji topline koja se diže s poda smanjili na minimum, preporučuje se korištenje mjernog alata na stativu. Osim toga, mjerni alat po mogućnosti postavite na sredinu radne površine.

Osim vanjskih utjecaja, do odstupanja mogu dovesti i utjecaji specifični za alat (npr. pad ili teški udarac). Stoga prije svakog početka rada provjerite točnost niveliranja.

Ako mjerni alat prekorači maksimalno odstupanje u jednoj od provjera, tada ga možete popraviti u Bosch ovlaštenom servisu.

## Provjera točnosti niveliranja u horizontalnom položaju

Za poudan i točan rezultat preporučuje se provjera točnosti niveliranja na slobodnoj mjernoj stazi od 30 m na čvrstoj podlozi ispred zida. Provedite čitav postupak mjerenja za obje osi.

- Mjerni alat montirajte u horizontalnom položaju na udaljenosti od 30 m od zida na stativ ili ga postavite na čvrstu ravnu podlogu. Uključite mjerni alat.

- Po završetku niveliranja označite sredinu laserske zrake na zidu (točka Ⅰ).

- Okrenite mjerni alat za 180° bez promjene njegovog položaja. Mjerni alat iznivelirajte i označite sredinu laserske zrake na zidu (točka Ⅱ). Pazite da točka Ⅱ po mogućnosti leži okomito iznad odnosno ispod točke Ⅰ.

Razlika d obje označene točke Ⅰ i Ⅱ na zidu daje stvarno visinsko odstupanje mjernog alata za izmjerene osi.

Ponovite postupak mjerenja za drugu os. U tu svrhu okrenite mjerni alat za 90° prije početka mjerenja.

Na mjernoj stazi od 30 m maksimalno dopušteno odstupanje iznosi:
30 m × ±0,1 mm/m = ±3 mm. Stoga razlika d između točaka Ⅰ i Ⅱ pri svakom od dva postupka mjerenja može iznositi najviše 6 mm.