# Automatsko nivelisanje

## Pregled

Merni alat samostalno identifikuje horizontalan i vertikalan položaj. Za prelazak iz horizontalnog u vertikalni položaj i obrnuto isključite merni alat, ponovo ga pozicionirajte, i ponovo ga uključite.

Nakon uključivanja, merni alat proverava horizontalan odn. vertikalan položaj i automatski izjednačuje neravnine unutar područja samonivelisanja od otpr. ±8% (±4,6°).

Tokom nivelisanja prikaz statusa (3) treperi u zeleno, laser se ne rotira i treperi.

Nivelisanje mernog alata je uspešno okončano, kada prikaz statusa (3) neprekidno svetli u zeleno i laser neprekidno svetli. Po završetku nivelisanja, merni alat automatski pokreće pogon rotacije.

Ukoliko merni alat nakon uključivanja ili promene položaja ima nagib veći od 8 %, nivelisanje više nije moguće. U tom slučaju se zaustavlja rotor, laser treperi i prikaz statusa (3) svetli neprekidno crveno.
Ponovo pozicionirajte merni alat i sačekajte nivelisanje. Bez ponovnog pozicioniranja, laser se automatski isključuje nakon 2 min, a merni alat nakon 2 h.

Ako je merni alat nivelisan, on će stalno kon‌tro‌lisati horizontalan odnosno vertikalan položaj. U slučaju promene položaja automatski se vrši naknadno nivelisanje. Da ne bi došlo do pogrešnog merenja, tokom postupka nivelisanja se rotor zaustavlja, laser treperi i prikaz statusa (3) treperi zeleno.

## Funkcija šok alarma

Merni alat ima funkciju šok alarma. Ona prilikom promene položaja odnosno potresa mernog alata ili u slučaju vibracija podloge sprečava nivelisanje na promenjenom položaju i na taj način sprečava grešku usled pomeranja mernog alata.

Uključivanje/aktiviranje šok alarma: Pritisnite taster za šok alarm (2). Prikaz šok alarma (1) svetli trajno zeleno. Šok alarm se uključuje otprilike 30 s nakon aktiviranja funkcije šok alarma.

Šok alarm je aktiviran: Ukoliko se pri promeni položaja mernog alata prekorači područje preciznosti nivelisanja ili bude registrovan jak potres, aktivira se šok alarm. Okretanje lasera se zaustavlja, laserski zrak treperi, prikaz statusa (3) se isključuje i prikaz šok alarma (1) treperi crveno.

Aktuelni režim rada se memoriše.

Kada je aktiviran šok alarm, pritisnite taster za šok alarm (2) na mernom alatu ili taster za resetovanje šok alarma (22) na daljinskom upravljaču. Funkcija šok alarma se pokreće iznova i merni alat počinje nivelisanje. Kada se merni alat uspešno niveliše (prikaz statusa (3) svetli neprekidno zeleno), otpočinje rad u memorisanom režimu rada.

Sada proverite položaj laserskog zraka na referentnoj tački i korigujte visinu odn. usmerenje mernog alata ukoliko je to potrebno.

Ukoliko se kod aktiviranog šok alarma funkcija ne pokrene iznova kada pritisnete taster za šok alarm (2) na mernom alatu ili taster za resetovanje (22) na daljinskom upravljaču, nakon 2 min se automatski isključuje laser i nakon 2 h merni alat.

Isključivanje funkcije šok alarma: Pritisnite taster za šok alarm (2) jednom odn. dva puta kada je šok alarm aktiviran (prikaz šok alarma (1) treperi crveno). Kada je šok alarm isključen, isključuje se prikaz šok alarma.

Napomena: Funkcija šok alarma se pomoću daljinskog upravljača ne može uključiti ili isključiti, već samo ponovo pokrenuti nakon aktiviranja.