# Norādījumi darbam

- Vienmēr veidojiet atzīmes lāzera stara veidotās līnijas vai punkta vidū. Lāzera stara projicētā apļa diametrs vai līnijas platums mainās līdz ar attālumu no lāzera.

##

Lāzera mērķplāksne (41) ļauj uzlabot lāzera staru redzamību nelabvēlīgos darba apstākļos un lielā attālumā.

Lāzera mērķplāksnes (41) atstarojošā puse uzlabo lāzera staru līniju redzamību, bet caur tās caurspīdīgo pusi šīs līnijas ir redzamas arī no aizmugures.

##

Statīvs ir ierīce ar regulējamu augstumu, kas paredzēta mēr‌instrumenta stabilai nostiprināšanai. Mērinstrumentu ar 5/8" statīva stiprinājumu (15) uzlieciet uz statīva vītnes (32). Stingri pieskrūvējiet mērinstrumentu ar statīva stiprinājuma skrūvi.

Izmantojot statīvu ar mērskalu, augstuma nobīdi var iestatīt pie balsta.

Pirms mērinstrumenta ieslēgšanas aptuveni izlī‌dzi‌niet statīvu.

##

Mērinstrumentu var montēt arī uz sienas stiprinājuma ar izlīdzināšanas bloku (36). Sienas stiprinājuma 5/8" skrūvi (38) ieskrūvējiet mērinstrumenta statīva stiprinājuma atverē (15).

Montāža pie sienas: montāža pie sienas ieteicama tādiem darbiem, kas veicami, piemēram, augstāk par statīva izvilkšanas augstumu, vai darbiem uz nestabilas pamatnes un bez statīva.

Pieskrūvējiet sienas stiprinājumu (36) vai nu ar skrūvēm caur stiprināšanas caurumiem (34) pie sienas, vai ar stiprinājuma skrūvi (33) pie līstes. Sienas stiprinājumu montējiet pie sienas pēc iespējas vertikāli un pievērsiet uzmanību, lai stiprinājums būtu stabils.

Montāža uz statīva: sienas stiprinājumu (36) ar statīva stiprinājuma atveri (35) aizmugurē var uzskrūvēt uz statīva. Šis stiprinājums īpaši ieteicams darbiem, kuru laikā rotācijas plakne jānolīmeņo attiecībā pret atsauces līniju.

Ar izlīdzināšanas bloka palīdzību uzmontēto mērinstrumentu var pārbīdīt vertikāli (montējot pie sienas) vai horizontāli (montējot uz statīva) apm. 16 cm diapazonā. Šim nolūkam atskrūvējiet skrūvi (37) uz izlīdzināšanas bloka, pārbīdiet mērinstrumentu vēlamajā pozīcijā un atkal pievelciet skrūvi (37).

##

Lai atvieglotu lāzera līniju atklāšanu, strādājot neizdevīgos apgaismojuma apstākļos (spožs apkārtējais apgaismojums, darbs tiešos saules staros) vai lielā attālumā, lietojiet lāzera starojuma uztvērēju (30).

Rotācijas lāzeriem, kuriem ir vairāki darba režīmi, izvēlieties horizontālo vai vertikālo režīmu ar vislielāko rotācijas ātrumu.

Darbam ar lāzera starojuma uztvērēju izlasiet un ievērojiet ekspluatācijas instrukciju.

##

Nospiežot vadības taustiņus, mērinstrumenta nivelēšana var tikt pārtraukta, tādējādi rotācija uz brīdi apstājas. Izmantojot tālvadības pulti, tas nenotiek.

Sensori (7) tālvadības pultij atrodas mērinstrumenta trīs pusēs, arī uz vadības paneļa priekšpusē.

##

Lai pārbaudītu gludumu vai noteiktu slīpumu, ieteicams izmantot mērkārti (31) kopā ar lāzera starojuma uztvērēju.

Uz mērkārts (31) augšpusē ir izveidota relatīva mērskala. Šīs skalas nulles iedaļas augstumu var izvēlēties, izvelkot vajadzīgajā garumā balstu. Tas ļauj tieši nolasīt starpību starp vēlamo un esošo augstuma vērtību.

##

Lāzera skatbrillēm piemīt īpašība aizturēt apkār‌tējo gaismu, tāpēc lāzera stars acīm liekas spilgtāks.

- Nelietojiet lāzera skatbrilles (piederums) kā aizsargbrilles. Lāzera skatbrilles ir paredzētas lāzera stara redzamības uzlabošanai, taču tās nespēj pasargāt acis no lāzera starojuma.

- Nelietojiet lāzera skatbrilles (piederums) kā saules brilles vai kā brilles, vadot satiksmes līdzekli. Lāzera skatbrilles nenodrošina pilnvērtīgu aizsardzību no ultravioletā starojuma un pasliktina krāsu izšķiršanas spēju.