# Automātiskā paš‌iz‌lī‌dzi‌nā‌ša‌nās

## Pārskats

Mērinstruments patstāvīgi atpazīst horizontālo un vertikālo stāvokli. Lai pārietu no horizontālā un vertikālo stāvokli, izslēdziet mērinstrumentu, pozicionējiet to no jauna un atkal ieslēdziet.

Pēc ieslēgšanas mērinstruments pārbauda horizontālo vai vertikālo stāvokli un automātiski izlīdzina nelīdzenumus pašizlīdzināšanās diapazona robežās, kas ir apm. ±8 % (±4,6°).

Pašizlīdzināšanas laikā statusa indikators (3) mirgo zaļā krāsā, lāzers nerotē un mirgo.

Mērinstruments ir pašizlīdzinājies, tiklīdz statusa indikators (3) pastāvīgi deg zaļā krāsā un lāzers deg pastāvīgi. Pēc pašizlīdzināšanas beigām mērinstruments automātiski sāk darboties rotācijas režīmā.

Ja mērinstruments pēc ieslēgšanas vai stāvokļa maiņas atrodas par vairāk nekā 8 % šķībi, pašizlīdzināšana vairs nav iespējama. Šādā gadījumā rotors tiek apturēts, lāzers mirgo un statusa indikators (3) ilgstoši deg sarkanā krāsā.
Nedaudz izmainiet mērinstru‌menta stāvokli un nogaidiet, līdz beidzas nivelēšana. Pēc pozicionēšanas no jauna pēc 2 min lāzers un pēc 2 st. mērinstruments tiek automātiski izslēgts.

Ja mērinstruments ir izlīdzināts, tas patstāvīgi kontrolē savu stāvokli, nepārtraukti mērot nolieci no horizontāla vai vertikāla stāvokļa. Ja tiek mainīts mērinstrumenta stāvoklis, tas automātiski veic pēcizlīdzināšanos. Lai nepieļautu kļūdainus mērījumus, pašizlīdzināšanas laikā rotors apstājas, lāzers mirgo un statusa rādījums (3) mirgo zaļā krāsā.

## Triecienu brīdinājuma funkcija

Mērinstrumentam ir triecienu brīdinājuma funkcija. Mērinstrumenta stāvokļa izmaiņu, satricinājuma vai pamatnes vibrāciju gadījumā tā novērš pašizlīdzināšanos mainītajā pozīcijā un līdz ar to kļūdas mērinstrumenta pārbīdes dēļ.

Triecienu brīdinājuma ieslēgšana/aktivizēšana: spiediet triecienu brīdinājuma taustiņu (2). Triecienu brīdinājuma indikators (1) deg zaļā krāsā. Triecienu brīdinājums tiek aktivizēts aptuveni 30 s pēc triecienu brīdinājuma funkcijas ieslēgšanas.

Triecienu brīdinājums aktivizēts: ja mērinstrumenta stāvokļa izmaiņu dēļ mainās pašizlīdzināšanas precizitātes diapazons vai tiek reģistrēts spēcīgs satricinājums, tiek aktivizēts triecienu brīdinājums: lāzera rotācija tiek apturēta, lāzera stars mirgo, statusa indikators (3) nodziest un trieciena brīdinājuma indikators (1) mirgo sarkanā krāsā.

Tiek saglabāts aktuālais darbības režīms.

Kad ir aktivizēts trieciena brīdinājums, spiediet trieciena brīdinājuma taustiņu (2) uz mērinstrumenta vai trieciena brīdinājuma atiestates taustiņu (22) uz tālvadības pults. Triecienu brīdinājuma funkcija tiek sākta no jauna un mērinstruments sāk pašizlīdzināšanos. Tiklīdz mērinstruments ir pašizlīdzinājies (statusa rādījums (3) deg zaļā krāsā), tas sāk darboties saglabātajā darbības režīmā.

Tad pārbaudiet lāzera stara pozīciju vienā atsauces punktā un koriģējiet augstumu vai mērinstrumenta izlīdzinājumu, ja nepieciešams.

Ja ir aktivizēts trieciena brīdinājums, funkcija netiek palaista no jauna, nospiežot mērinstrumenta trieciena brīdinājuma taustiņu (2) vai tālvadības pults trieciena brīdinājuma atiestates taustiņu (22), lāzers automātiski izslēdzas pēc 2 min un mērinstruments pēc 2 st.

Trieciena brīdinājuma funkcijas izslēgšana: nospiediet vienreiz trieciena brīdinājuma taustiņu (2) vai divreiz, ja aktivizējies trieciena brīdinājums (trieciena brīdinājuma indikators (1) mirgo sarkanā krāsā). Ja trieciena brīdinājums ir izslēgts, trieciena brīdinājuma indikators nodziest.

Norāde: ar tālvadības pulti triecienu brīdinājuma funkciju nevar ieslēgt vai izslēgt, bet tikai palaist no jauna pēc aktivizēšanās.