# Vrste režima rada

##

Sve 3 vrste režima rada su moguće u horizon‌talnom i vertikalnom položaju mernog alata.

Rotacioni režim rada
Rotacioni režim rada se preporučuje posebno kod upotrebe prijemnika lasera. Možete birati između raznih brzina rotacije.

Linijski režim rada
U ovom režimu rada se promenljivi laserski zrak kreće u ograničenom uglu otvaranja. Na taj način se pove‌ćava vidljivost la‌serskog zraka naspram rotacio‌nog režima rada. Možete birati između raznih uglova otvaranja.

Tačkasti režim rada
U ovom režimu rada se postiže najbolja vidljivost promenljivog laserskog zraka. On služi npr. za jednostavan prenos visina ili za proveru pomeranja.

Linijski i tačkasti režim rada nisu pogodni za upotrebu sa laserskim prijemnikom (30).

##

Posle svakog uključivanja, merni alat se nalazi u rotacionom radu sa standardnom brzinom rotacije (300 min–1).

Za promenu sa linijskog režima rada na rotacioni rad, pritisnite taster za rotacioni rad (5) ili taster za rotacioni rad (20) na daljinskom upravljaču.

Za promenu brzine rotacije, pritiskajte taster za rotacioni rad (5) ili taster za rotacioni rad (20) na daljinskom upravljaču, sve dok postignete željenu brzinu.

Pri radu sa laserskim prijemnikom trebali bi izabrati najveću rotacionu brzinu. Pri radovima bez laserskog prijemnika, radi bolje vidljivosti laserskog zraka smanjite brzinu rotacije i koristite laserske naočare (40).

##

Za promenu na linijski režim rada odn. tačkasti režim rada, pritisnite taster za linijski režim rada (11) ili taster za linijski režim rada (21) na daljinskom upravljaču.

Merni alat prelazi na linijski režim rada sa najmanjim uglom otvaranja.

Za promenu ugla otvaranja, pritiskajte taster za linijski režim rada (11) ili taster za linijski režim rada (21) na daljinskom upravljaču, sve dok postignete željeni režim rada. Ugao otvaranja se povećava postepeno sa svakim pritiskom i istovremeno se na svakom stepenu povećava brzina rotacije.

Nakon najvećeg ugla otvaranja, merni alat nakon kratkog podešavanja prelazi u tačkasti režim rada. Ponovnim pritiskom tastera za linijski režim rada (11) se vraćate na linijski režim rada sa najmanjim uglom otvaranja.

Napomena: Zbog nosivosti, laser može malo da se zaljulja izvan krajnje tačke linije lasera.