# Funkcie

## Otočenie línie/bodu pri horizontálnej polohe v rámci rotačnej roviny (pozri obrázok A)

Pri horizontálnej polohe meracieho prístroja môžete laserovú líniu alebo laserový bod umiestniť v rámci rotačnej roviny lasera. Možné je otočenie o 360°.

Rukou pritom otočte rotačnú hlavu (10) do želanej polohy alebo použite diaľkové ovládanie: na otáčanie v smere pohybu hodinových ručičiek stlačte tlačidlo otáčania v smere pohybu hodinových ručičiek (23) diaľkového ovládania, na otáčanie proti smeru pohybu hodinových ručičiek stlačte tlačidlo otáčania proti smeru pohybu hodinových ručičiek (24) diaľkového ovládania. Pri rotačnej prevádzke nemá stláčanie tlačidiel žiadny účinok.

## Otočenie rotačnej roviny pri vertikálnej polohe (pozri obrázok B)

Pri vertikálnej polohe meracieho prístroja môžete laserový bod, laserovú líniu alebo rovinu rotácie otáčať pre súosové zarovnanie alebo paralelné vyrovnanie v rozsahu ±8 % okolo zvislej osi.

Na otáčanie v smere pohybu hodinových ručičiek stlačte tlačidlo otáčania v smere pohybu hodinových ručičiek (23) na diaľkovom ovládaní.

Na otáčanie proti smeru pohybu hodinových ručičiek stlačte tlačidlo otáčania proti smeru pohybu hodinových ručičiek (24) na diaľkovom ovládaní.