# Bezpečnostné upozornenia pre rotačný laser a diaľkové ovládanie

Aby bola zaistená bezpečná a spoľahlivá práca, prečítajte si a dodržiavajte všetky pokyny. Ak nie sú uvedené pokyny dodržané, môže to obmedziť integrované ochranné opatrenia. Nikdy nedovoľte, aby boli výstražné štítky nerozpoznateľné. TIETO POKYNY DOBRE USCHOVAJTE A AK BUDETE VÝROBOK ODOVZDÁVAŤ ĎALEJ, PRILOŽTE ICH.

- Pozor – keď sa používajú iné ovládacie alebo nastavovacie zariadenia, ako sú tu uvedené alebo iné postupy, môže to viesť k nebezpečnej expozícii žiarením.

- Merací prístroj sa dodáva s výstražným štítkom lasera (označeným na vyobrazení meracieho prístroja na strane s obrázkami).

- Ak text výstražného štítku lasera nie je v jazyku krajiny, kde sa prístroj používa, pred prvým uvedením do prevádzky ho prelepte dodanou nálepkou v jazyku vašej krajiny.

- Na laserovom zariadení nevykonávajte žiadne zmeny.

- Okuliare na zviditeľnenie laserového lúča (príslušenstvo) nepoužívajte ako ochranné okuliare. Okuliare na zviditeľnenie laserového lúča slúžia na lepšie rozpoznanie laserového lúča; nechránia však pred laserovým žiarením.

- Okuliare na zviditeľnenie laserového lúča (príslušenstvo) nepoužívajte ako slnečné okuliare alebo v cestnej doprave. Okuliare na zviditeľnenie laserového lúča neposkytujú úplnú UV ochranu a zhoršujú vnímanie farieb.

- Opravu vašich výrobkov zverte len kvalifikovanému odbornému personálu, ktorý používa originálne náhradné diely. Tým sa zabezpečí zachovanie bezpečnosti.

- Nedovoľte deťom používať laserový merací prístroj bez dozoru. Mohli by neúmyselne spôsobiť oslepenie iných osôb alebo seba samých.

- Nepracujte v prostredí s nebezpečenstvom výbuchu, v ktorom sa nachádzajú horľavé kvapaliny, plyny alebo prach. Môžu sa vytvárať iskry, ktoré by mohli prach alebo výpary zapáliť.

Dodatočné bezpečnostné upozornenia pre GRL 250 HV:

| Nesmerujte laserový lúč na osoby ani na zvieratá, ani sami nepozerajte do priameho či odrazeného laserového lúča. Môže to spôsobiť oslepenie osôb, nehody alebo poškodenie zraku.

- Pokiaľ laserový lúč dopadne do oka, treba vedome zatvoriť oči a okamžite hlavu otočiť od lúča.

Dodatočné bezpečnostné upozornenia pre GRL 300 HV, GRL 300 HVG:

- Na meracom prístroji sú výstupné otvory lasera označené výstražným štítkom. Pri používaní meracieho prístroja dávajte pozor na ich polohu.

- Ak príslušný výstražný štítok nie je v jazyku krajiny, kde sa prístroj používa, pred prvým uvedením do prevádzky ho prelepte dodanou nálepkou v jazyku vašej krajiny.

- Pri používaní lasera triedy 3R dodržiavajte príslušné národné predpisy. Nedodržanie týchto predpisov môže viesť k poraneniam osôb.

- Merací prístroj by mali obsluhovať len osoby, ktoré sú oboznámené so zaobchádzaním s laserovými prístrojmi. Podľa EN 60825-1 sem patria aj znalosti o biologickom pôsobení lasera na oči a pokožku, ako aj o správnom používaní laserovej ochrany, aby sa odvrátili nebezpečenstvá.

- Oblasť, v ktorej sa bude merací prístroj používať, označte vhodnými štítkami upozorňujúcimi na laserové žiarenie. Takýmto spôsobom zabránite tomu, aby sa do ohrozeného priestoru dostali nezúčastnené osoby.

- Merací prístroj neodkladajte na miestach, na ktoré majú prístup neoprávnené osoby. Tie osoby, ktoré nie sú dôverne oboznámené s obsluhou tohto meracieho prístroja, mohli by spôsobiť poškodenie svojho zdravia a zdravia iných osôb.

| Nesmerujte laserový lúč na osoby ani na zvieratá, ani sami sa nepozerajte do laserového lúča. Tento merací prístroj vytvára laserové žiarenie triedy 3R podľa normy EN 60825‑1. Priamy pohľad do laserového lúča – aj z veľkej vzdialenosti – môže mať za následok poškodenie zraku.

- Zabezpečte, aby oblasť laserového žiarenia bola strážená alebo chránená. Obmedzenie laserového žiarenia na kontrolované priestory zabraňuje poškodeniu zraku nezúčastnených osôb.

- Merací prístroj nastavte vždy tak, aby laserové žiarenie prebiehalo vysoko nad očami. Takýmto spôsobom bude zabezpečené, aby nedošlo k poškodeniu zraku.

- Zabráňte odrážaniu laserového lúča od hladkých povrchov, ako sú okná alebo zrkadlá. Aj odrazený laserový lúč môže spôsobiť poškodenie zraku.

Ďalšie bezpečnostné upozornenia