# Пайдалану нұсқаулары

- Белгілеу үшін әрдайым тек лазерлік нүктенің немесе лазерлік сызықтың ортасын пайдаланыңыз. Лазерлік нүктенің өлшемі немесе лазерлік сызықтың ені қашықтықпен өзгереді.

##

Лазер нысандық тақтасы (41) қолайсыз жағдайда және ұзақ қашықтықтарда лазер сызығының көрінісін жақсартады.

Лазер нысандық тақтасының қайтаратын жазықтығы (41) лазер сызығының көрінуін жақсартып, мөлдір жазықтығы арқылы лазер сызығы лазер нысандық тақтасының артынан да көрінеді.

##

Штатив биіктігін реттеуге болатын, тұрақты өлшеу тірегін ұсынады. Өлшеу құралын 5/8 дюймдік штатив бекіткішімен (15) штативтің (32) ирек оймасына орнатыңыз. Өлшеу құралын штативтегі бекіткіш бұрандамен бұрап бекітіңіз.

Шығысында өлшем шкаласы бар штативте биіктік өзгерісін тікелей реттеуге болады.

Өлшеу құралын қосудан алдын штативті бағыттаңыз.

##

Өлшеу құралын қабырға бекіткішіне де туралау блогымен (36) монтаждауға болады. Ол үшін қабырға бекіткішінің 5/8 дюймдік бұрандасын (38) өлшеу құралындағы штатив бекіткішіне (15) бұрап кіргізіңіз.

Қабырғаға монтаждау: қабырғаға монтаждау, мысалы, штатив шығатын биіктігінен жоғары немесе тұрақты емес бетте және штативсіз жұмыс істегенде ұсынылады.

Қабырға бекіткішін (36) бұрандалардың көмегімен бекіткіш саңылаулар (34) арқылы қабырғаға немесе бекіткіш бұранданың (33) көмегімен рейкаға бұрап бекітіңіз. Қабырға бекіткішін қабырғаға мүмкіндігінше тігінен монтаждап, тұрақты бекітілгеніне көз жеткізіңіз.

Штативке монтаждау: қабырға бекіткішін (36) дәл осындай жолмен артқы жақтағы штатив бекіткішімен (35) штативке бұрап орнатуға болады. Мұндай бекіту тәсілі әсіресе айналу жазықтығы анықтамалық сызыққа бағытталған кезде ұсынылады.

Туралау блогының көмегімен монтаждалған өлшеу құралын шамамен 16 см диапазонда тігінен (қабырғаға монтаждаған кезде) немесе көлденеңінен (штативке монтаждаған кезде) жылжытуға болады. Ол үшін туралау блогындағы бұранданы (37) босатып, өлшеу құралын қажетті күйге жылжытыңыз да, бұранданы (37) қайтадан бұрап бекітіңіз.

##

Қолайсыз жарықтық жағдайында (жарық қоршау, тікелей күн сәулелері) және ұзақ қашықтықтарда лазер сызықтарын жақсырақ анықтау үшін лазер қабылдағышын (30) пайдаланыңыз.

Бірнеше жұмыс режимі бар ротациялық лазерлерде ең жоғары айналу жылдамдығымен көлденең немесе тік жұмыс режимін таңдаңыз.

Лазер қабылдағышымен жұмыс істеу үшін оның пайдалану бойынша нұсқаулығын оқып орындаңыз.

##

Басқару түймелерін басқан кезде, өлшеу құралын нивелирлеу режимінен шығаруға болады, сонда айналу қысқа уақытқа тоқтап қалады. Қашықтан басқару құралын пайдалану арқылы бұл әсерге жол берілмейді.

Қашықтан басқару құралына арналған датчиктер (7) өлшеу құралының үш жағында, мысалы, алдыңғы жақтағы басқару панелінің үстінде орналасқан.

##

Тегістіктерді тексеру немесе құлама жерлерді белгілеу үшін лазер қабылдағышымен бірге өлшегіш рейканы (31) пайдалануға кеңес беріледі.

Өлшегіш рейканың (31) үстінде салыстырмалы өлшем шкаласы белгіленген. Оның нөлдік биіктігін шығыстың астыңғы жағында таңдауға болады. Осылайша мақсатты биіктік ауытқуларын тікелей көруге болады.

##

Лазер көру көзілдірігі қоршау жарықтығын сүзгілейді. Осылай лазер жарығы көз үшін жарқынрақ болады.

- Лазер көру көзілдірігін (керек-жарақ) қорғаныш көзілдірігі ретінде пайдаланбаңыз. Лазер көру көзілдірігі лазер сәулесін жақсырақ көру үшін қолданылады, алайда лазер сәулесінен қорғамайды.

- Лазер көру көзілдірігін (керек-жарақ) күннен қорғайтын көзілдірік ретінде немесе жол қозғалысында пайдаланбаңыз. Лазер көру көзілдірігі ультракүлгін сәулелерден толық қорғанысты қамтамасыз етпейді және түсті сезу қабілетін азайтады.