# Mittaustyökalun tarkkuuden tarkistus

## Tarkkuuteen vaikuttavat seikat

Suurin vaikutus on ympäristön lämpötilalla. Varsinkin lattian ja huoneen yläosan väliset lämpötilaerot saattavat johtaa lasersäteen vinoon.

Suosittelemme käyttämään mittalaitetta jalustan kanssa, jotta lattiasta kohoavan lämmön vaikutukset saadaan minimoitua. Aseta mittalaite mieluiten keskelle työaluetta.

Ulkoisten vaikutusten lisäksi myös laitekohtaiset häiriöt (esim. putoaminen tai voimakkaat iskut) voivat aiheuttaa säätöpoikkeamia. Tarkasta sitä varten tasaustarkkuus aina ennen käyttöä.

Mikäli mittaustyökalu ylittää jossakin testissä suurimman sallitun poikkeaman, korjauta työkalu Bosch-huollossa.

## Vaakasuuntaisen asennon tasaustarkkuuden tarkastus

Luotettavaa ja tarkkaa tulosta varten suosittelemme tarkastamaan tasaustarkkuden esteettömällä 30 metrin mittausmatkalla tukevalla alustalla seinän edessä. Suorita koko mittaustoimenpide kummallekin akselille.

- Asenna mittalaite 30 m etäisyydelle seinästä vaakasuuntaiseen asentoon jalustaan tai tukevan ja tasaisen alustan päälle. Kytke mittalaite päälle.

- Merkitse tasauksen jälkeen laserpisteen keskikohta seinään (piste Ⅰ).

- Käännä mittalaitetta 180°:n verran sen paikkaa muuttamatta. Anna mittalaitteen tasaantua ja merkitse lasersäteen keskipiste seinään (piste Ⅱ). Varmista, että piste Ⅱ on mahdollisimman pystysuoraan pisteen Ⅰ yläpuolella/alapuolella.

Molempien merkittyjen pisteiden Ⅰ ja Ⅱ ero d seinässä ilmoittaa mittalaitteen todellisen korkeuspoikkeaman mitatun akselin suhteen.

Toista mittaustoimenpide toiselle akselille. Käännä sitä varten mittalaitetta 90° ennen mittaustoimenpiteen aloittamista.

30 m pituisella mittausmatkalla suurin sallittu poikkeama on:
30 m × ±0,1 mm/m = ±3 mm. Tämän mukaisesti pisteiden Ⅰ ja Ⅱ keskinäinen ero d saa olla kummassakin mittaustoimenpiteessä korkeintaan 6 mm.