# Druhy prevádzky

##

Všetky 3 prevádzkové režimy sú možné v horizontálnej a vertikálnej polohe meracieho prístroja.

Rotačná prevádzka
Rotačná prevádzka sa odporúča zvlášť pri použití laserového prijímača. Môžete si vyberať z rôznych rýchlostí rotácie.

Líniová prevádzka
V tomto pracovnom režime sa pohybuje variabilný laserový lúč v obmedzenom uhle otvorenia. Takýmto spôsobom je zaručená vyššia viditeľnosť laserového lúča ako pri rotačnej prevádzke. Môžete si vyberať z rôznych uhlov otvorenia.

Bodová prevádzka
V tomto pracovnom režime sa dosiahne najlepšia viditeľnosť variabilného laserového lúča. Slúži napr. na jednoduchý prenos výšok alebo kontrolu zarovnania.

Líniový a bodový laser nie je vhodný na použitie s laserovým prijímačom (30).

##

Po každom zapnutí sa merací prístroj nachádza v rotačnej prevádzke so štandardnou rýchlosťou rotácie (300 min–1).

Na prepnutie z líniovej na rotačnú prevádzku stlačte tlačidlo pre rotačnú prevádzku (5) alebo tlačidlo pre rotačnú prevádzku (20) na diaľkovom ovládaní.

Rýchlosť rotácie zmeníte stláčaním tlačidla pre rotačnú prevádzku (5) alebo tlačidla pre rotačnú prevádzku (20) diaľkového ovládania, kým sa nedosiahne požadovaná rýchlosť.

Pri práci s laserovým prijímačom by ste mali zvoliť maximálnu rýchlosť rotácie. Pri práci bez laserového prijímača znížte rýchlosť rotácie, aby bol laserový lúč lepšie viditeľný a použite okuliare na zviditeľnenie laserového lúča (40).

##

Na prepnutie do líniovej, príp. bodovej prevádzky stlačte tlačidlo pre líniovú prevádzku (11) alebo tlačidlo pre líniovú prevádzku (21) na diaľkovom ovládaní.

Merací prístroj sa prepne do líniovej prevádzky s najmenším uhlom otvorenia.

Uhol otvorenia zmeníte stláčaním tlačidla pre líniovú prevádzku (11) alebo tlačidla pre líniovú prevádzku (21) diaľkového ovládania, kým sa nedosiahne požadovaný pracovný režim. Uhol otvorenia sa zväčšuje postupne pri každom stlačení, súčasne sa pri každom stupni zvyšuje rýchlosť rotácie.

Po najväčšom uhle otvorenia merací prístroj po krátkom kmitaní prepne do bodovej prevádzky. Opätovné stlačenie tlačidla pre líniovú prevádzku (11) prepne naspäť na líniovú prevádzku s najmenším uhlom otvorenia.

Upozornenie: Na základe zotrvačnosti môže laser mierne prekmitávať za koncové body laserovej línie.