# Darba režīmi

##

Visi 3 darba režīmi iespējami mērinstrumenta horizontālā un vertikālā pozīcijā.

Rotācijas režīms
Rotācijas režīms īpaši ieteicams, izmantojot lāzera starojuma uztvērēju. Lietotājs var izvēlēties dažādus rotācijas ātrumus.

Līniju režīms
Šajā darba režīmā kustīgais lāzera stars pārvietojas ierobežotā atvēruma leņķī. Tā rezul‌tātā lāzera stara redzamība ir labāka, nekā rotācijas režīmā. Lietotājs var izvēlēties dažādas lāzera stara izvērses leņķa vērtības.

Punktu režīms
Šajā darba režīmā tiek panākta kustīgā lāzera stara vislabākā redzamība. Tas kalpo, piem., vienkāršai augstuma pārnešanai vai asu sakritības pārbaudei.

Līniju un punktu režīms nav piemērots darbam ar lāzera starojuma uztvērēju (30).

##

Pēc katras ieslēgšanas mērinstruments atrodas rotācijas režīmā ar standarta rotācijas ātrumu (300 min–1).

Lai pārietu no līniju uz rotācijas režīmu, spiediet rotācijas režīma taustiņu (5) vai tālvadības rotācijas režīma taustiņu (20).

Lai mainītu rotācijas ātrumu, vairākkārt spiediet rotācijas režīma taustiņu (5) vai tālvadības rotācijas režīma taustiņu (20), līdz displejā tiek parādīts vēlamais ātrums.

Izmantojot darbam lāzera starojuma uztvērēju, jāizvēlas lielākā stara rotācijas ātruma vērtība. Strādājot bez lāzera starojuma uztvērēja, labākai lāzera staru redzamībai samaziniet rotācijas ātrumu un izmantojiet lāzera skatbrilles (40).

##

Lai pārslēgtu līniju režīmu vai punktu režīmu, spiediet līniju režīma taustiņu (11) vai tālvadības līniju režīma taustiņu (21).

Mērinstruments pārslēdzas uz līniju režīmu ar mazāko atvēruma leņķi.

Lai mainītu atvēruma leņķi, vairākkārt spiediet līniju režīma taustiņu (11) vai tālvadības līniju režīma taustiņu (21), līdz displejā tiek parādīts vēlamais darbības režīms. Katru reizi nospiežot, pakāpeniski tiek palielināts atvēruma leņķis, katrā pakāpē vienlaikus tiek palielināts rotācijas ātrums.

Pēc lielākā atvēruma leņķa mērinstruments pēc īsas pēcsvārstīšanās pārslēdzas uz punktu režīmu. Atkārtoti nospiežot līniju režīma taustiņu (11), notiek atgriešanās līniju režīmā ar mazāko atvēruma leņķi.

Norāde: inerces dēļ lāzers nedaudz var izsvārstīties ārpus lāzera līnijas galapunktiem.