# Ibrugtagning af rotationslaser

- Hold arbejdsområdet frit for forhindringer, som kan reflektere eller forhindre laserstrålen. Dæk f.eks. alle spejlende eller skinnende overflader til. Mål aldrig gennem ruder eller lignende materialer. Hvis laserstrålen reflekteres eller forhindres, kan måleresultaterne blive forkerte.

##

Vandret | Lodret

Stil måleværktøjet vandret eller lodret på et stabilt underlag, monter det på stativet (32) eller vægholderen (36) med justeringsenhed.

På grund af den høje nivelleringspræcision reagerer måleværktøjet meget stærkt på vibrationer og ændrede positioner. Sørg derfor for, at måleværktøjet positioneres stabilt for at undgå driftsafbrydelser, fordi værktøjet skal efternivelleres.

##

Når du vil tænde for måleværktøjet, skal du trykke på tænd/sluk-knappen (4). Alle visninger lyser kortvarigt. Måleværktøjet sender den variable laserstråle (6) samt lodpunktet opad (9) ud af udgangsåbningerne (8).

- Ret ikke laserstrålen mod personer eller dyr og ret ikke blikket ind i laserstrålen, heller ikke fra stor afstand.

Måleværktøjet begynder straks den automatiske nivellering. Under nivelleringen blinker statusvisningen (3) grønt, laseren roterer ikke og blinker.

Måleværktøjet er nivelleret, så snart statusvisningen (3) lyser grønt konstant, og laseren lyser kosntant. Når nivelleringen er afsluttet, starter måleværktøjet automatisk i rotationsdrift.

- Lad ikke det tændte måleværktøj være uden opsyn, og sluk måleværktøjet efter brug. Andre personer kan blive blændet af laserstrålen.

Med knappen til rotationsfunktion (5) eller knappen til linjefunktion (11) kan du vælge driftstilstand allerede under indnivelleringen. I dette tilfælde starter måleværktøjet i den valgte driftstilstand, så snart nivelleringen er afsluttet.

Når du vil slukke for måleværktøjet, skal du trykke på tænd/sluk-knappen (4) igen.

Måleværktøjet slukkes automatisk for at skåne batterierne, hvis det befinder sig uden for selvnivelleringsområdet i længere tid end 2 timer, eller stødadvarslen har været udløst i længere tid end 2 timer. Positionér måleværktøjet igen, og tænd det.