# Pöördlaseri ja kaugjuhtimispuldi ohutusjuhised

Ohutu ja täpse töö tagamiseks lugege kõik juhised hoolikalt läbi ja järgige neid. Juhiste eiramise korral võivad integreeritud kaitseseadised kahjustada saada. Ärge muutke hoiatussilte kunagi loetamatuteks. HOIDKE NEED JUHISED HOOLIKALT ALLES JA PANGE NEED TOODETE EDASIANDMISE KORRAL KAASA.

- Ettevaatust – käesolevas juhendis nimetatud käsitsus- või justeerimisseadmetest erinevate seadmete kasutamisel või muul viisil toimides võib laserkiirgus muutuda ohtlikuks.

- Mõõteseade tarnitakse koos laseri hoiatussildiga (tähistatud mõõteriista kujutisel jooniste leheküljel).

- Kui laseri hoiatussildi tekst ei ole teie riigis kõneldavas keeles, kleepige see enne tööriista esmakordset kasutuselevõttu üle kaasasoleva, teie riigikeeles oleva kleebisega.

- Ärge tehke laserseadmes mingeid muudatusi.

- Ärge kasutage laserikiire nähtavust parandavaid prille (lisavarustus) kaitseprillidena. Prillid teevad laserikiire paremini nähtavaks, kuid ei kaitse laserikiirguse eest.

- Ärge kasutage laserikiire nähtavust parandavaid prille (lisavarustus) päikeseprillidena ega autot juhtides. Laserikiire nähtavust parandavad prillid ei paku täielikku kaitset UV-kiirguse eest ja vähendavad värvide eristamise võimet.

- Laske tooteid parandada ainult asjaomasega kvalifikatsiooniga spetsialistidel, kes kasutavad originaalvaruosi. Nii tagate püsivalt ohutu töö.

- Ärge laske lastel kasutada lasermõõteseadet ilma järelevalveta. Lapsed võivad teisi inimesi või ennast kogemata pimestada.

- Ärge töötage plahvatusohtlikus keskkonnas, kus leidub kergsüttivaid vedelikke, gaase või tolmu. Tekkida või‌vad sädemed, mille toimel võib tolm või aur süttida.

Täiendavad ohutusjuhised GRL 250 HV jaoks:

| Ärge juhtige laserkiirt inimeste ega loomade suunas ja ärge viige ka ise pilku otsese või peegelduva laserkiire suunas. Vastasel korral võite inimesi pimestada, põhjustada õnnetusi või kahjustada silmi.

- Kui laserkiir tabab silma, tuleb silmad teadlikult sulgeda ja pea laserkiire tasandilt viivitamatult välja viia.

Täiendavad ohutusjuhised GRL 300 HV, GRL 300 HVG jaoks:

- Mõõteriistal on laseri väljumisavad tähistatud hoiatussildiga. Pöörake mõõteriista kasutamisel tähelepanu nende asendile.

- Kui hoiatussildi tekst ei ole teie riigikeeles, siis katke see enne seadme kasutuselevõttu kaasasoleva teie riigikeeles oleva kleebisega.

- Laseri klassi 3R kuuluva laseri kasutamisel järgige liikmesriigi õigusnorme. Nende eeskirjade eiramine võib kaasa tuua vigastusi.

- Mõõteseadet võivad kasutada üksnes isikud, kellele on laserseadmete kasutamise juhised teada. Vastavalt standardile EN 60825-1 peavad nad ka teadma, milline on laseri mõju silmadele ja nahale ning oskama ohtude vältimiseks kasutada laseri kaitseseadist.

- Tähistage piirkond, kus mõõteseadet kasutatakse, sobivate hoiatussiltidega. Sellega tõkestate kõrvaliste isikute juurdepääsu ohtlikku piirkonda.

- Ärge hoidke mõõteseadet kohtades, millele on ligipääs kõrvalistel isikutel. Isikud, kes ei oska mõõteseadet käsitseda, võivad kahjustada nii ennast kui ka teisi inimesi.

| Ärge juhtige laserkiirt inimeste või loomade poole ning ärge vaadake otse laserkiire suunas. Mõõteseade tekitab laserkiire, mis kuulub laseri klassi 3R vastavalt standardile EN 60825-1. Vaatamisega otse laserkiire suunas võite oma silmi kahjustada, seda ka suurema vahemaa tagant.

- Teostage laserkiire kulgemise piirkonna üle järelevalvet või varjake see ära. Laserkiire kulgemine piiratud alas hoiab ära kõrvaliste isikute silmade juhusliku kahjustamise.

- Asetage mõõteseade alati nii, et laserkiired kulgevad silmade tasandist tunduvalt alt- või ülaltpoolt. Nii hoiate ära silmade kahjustamise.

- Vältige laserkiire peegeldumist siledatelt pindadelt nagu aken või peegel. Ka peegelduv laserkiir võib silma kahjustada.

Täiendavad ohutusjuhised