# Navodila za delo

- Za označitev vedno uporabite le sredino laserske točke oz. laserske linije. Velikost laserske točke oz. širina laserske linije se z razdaljo spremeni.

##

Laserska ciljna tarča (41) izboljša vidljivost laserskega žarka pri neugodnih razmerah in večjih razdaljah.

Odsevna površina laserske tarče (41) izboljša vidljivost laserske linije. Skozi prosojno površino je laserska linija vidna tudi z zadnje strani laserske tarče.

##

Stojalo zagotavlja stabilno, po višini nastavljivo merilno podlago. Namestite merilno napravo z vpetjem za stojalo premera 5/8" (15) na navoj stojala (32). Merilno napravo privijte z vijakom za pritrditev na stojalo.

Pri stojalu z merilno skalo na izvleku pa lahko višino nastavite neposredno.

Pred vklopom merilne naprave morate grobo naravnati stojalo.

##

Merilno napravo je mogoče namestiti tudi na stensko držalo z izravnalno enoto (36). Za ta namen privijte vijak 5/8" (38) stenskega držala v nastavek za stojalo (15) na merilni napravi.

Montaža na steno: montaža na steno se priporoča npr. pri delih, ki se izvajajo nad višino izvleka stojal ali pa pri delih na nestabilni podlagi in brez stojala.

Privijte stensko držalo (36) z vijaki skozi pritrdilne odprtine (34) na steno ali s pritrdilnim vijakom (33) za letev. Namestite stensko držalo čim bolj navpično na steno in pazite, da bo dobro pritrjeno.

Montaža na stojalo: stensko držalo (36) lahko z istim nastavkom za stojalo (35) privijete tudi na hrbtno stran stojala. Takšna pritrditev se priporoča posebej pri delih, kjer je treba rotacijsko ravnino poravnati glede na referenčno linijo.

S pomočjo izravnalne enote je mogoče nameščeno merilno napravo premikati na območju pribl. 16 cm navpično (pri montaži na steno) oz. vodoravno (pri montaži na stojalo). Za to sprostite vijak (37) na izravnalni enoti, prestavite merilno napravo v želen položaj in znova privijte vijak (37).

##

Pri neugodnih svetlobnih razmerah (svetla okolica, neposredna sončna svetloba) in pri delu na večjih razdaljah priporočamo uporabo laserskega sprejemnika (30) za lažje opazovanje laserskega žarka.

Pri rotacijskih laserjih z več načini delovanja izberite vodoravno ali navpično delovanje z najvišjo rotacijsko hitrostjo.

Za delo z laserskim sprejemnikom si preberite in upoštevajte pripadajoča navodila za uporabo.

##

Ob pritiskanju tipk za upravljanje lahko merilna naprava pade iz območja uravnavanja, tako da se vrtenje za kratek čas ustavi. Ta učinek lahko preprečite z uporabo daljinskega upravljalnika.

Senzorji (7) za daljinski upravljalnik so nameščeni na treh straneh merilne naprave, med drugimi nad upravljalnim poljem na sprednji strani.

##

Za preverjanje ravnih površin ali kotov nagiba se priporoča uporaba merilne letve (31) skupaj z laserskim sprejemnikom.

Na merilni letvi (31) je na zgornji strani navedena relativna merilna skala. Njeno ničelno višino lahko vnaprej izberete spodaj na izvleku. Na ta način lahko direktno odčitate odstopanja od idealne višine.

##

Očala za opazovanje laserskega žarka filtrirajo svetlobo okolice. Tako se očesu zdi, da je svetloba laserja svetlejša.

- Očal za opazovanje laserskega žarka (dodatna oprema) ne uporabljajte kot zaščitna očala. Očala za opazovanje laserskega žarka so namenjena boljšemu zaznavanju laserskega žarka. Ne nudijo zaščite pred laserskimi žarki.

- Očal za opazovanje laserskega žarka (dodatna oprema) ne uporabljajte kot sončna očala v prometu. Očala za opazovanje laserskega žarka ne omogočajo popolne UV-zaščite, obenem pa zmanjšujejo zaznavanje barv.