# Zagon rotacijskega laserja

- Poskrbite, da na delovnem območju ni ovir, s katerih bi se laserski žarek lahko odbil ali ki bi ga lahko ovirale. Prekrijte npr. odsevne ali sijoče površine. Ne merite skozi steklo ali podobne materiale. Zaradi odbitega ali zastrtega laserskega žarka so lahko merilni rezultati napačni.

##

Vodoravni položaj | Navpični položaj

Postavite merilno napravo na stabilno podlogo v vodoravnem ali navpičnem položaju oziroma jo namestite na stojalo (32) ali na stensko držalo (36).

Zaradi izredne natančnosti niveliranja meril‌na naprava zelo občutljivo reagira na tresenje in na spreminjanje položaja. Zato vedno pazite, da bo merilna naprava v stabilnem položaju, s čimer se boste izognili prekinitvam delovanja zaradi dodatnih niveliranj.

##

Za vklop merilne naprave pritisnite tipko za vklop/izklop (4). Za kratek čas se prižgejo vsi prikazi. Iz merilne naprave izhaja spremenljiv laserski žarek (6) ter zgornja točka navpičnice (9) iz izstopnih odprtin (8).

- Laserskega žarka ne usmerjajte v osebe ali živali in ne glejte vanj, tudi ne iz večje razdalje.

Merilna naprava nemudoma začne s samodejnim niveliranjem. Med niveliranjem prikaz stanja (3) utripa zeleno, laser se ne vrti in utripa.

Merilna naprava je uravnana, ko prikaz stanja (3) trajno sveti zeleno in laser trajno sveti. Po zaključku uravnavanja se merilna naprava samodejno zažene v rotacijskem načinu.

- Vklopljene merilne naprave nikoli ne puščajte brez nadzora. Po uporabi jo izklopite. Laserski žarek lahko zaslepi druge osebe.

S tipko za rotacijski način (5) oz. tipko za linijski način (11) lahko že med uravnavanjem določite način delovanja. V tem primeru se merilna naprava po zaključku uravnavanja zažene v izbranem načinu delovanja.

Za izklop merilne naprave pritisnite tipko za vklop/izklop (4).

Merilna naprava se zaradi zaščite baterij samodejno izklopi, če je več kot 2 h zunaj samonivelirnega območja ali pa je opozorilo zaradi udarca sproženo več kot 2 h. Ponovno namestite merilno napravo in jo znova vklopite.