# Drošības norādījumi par rotācijas lāzeri un tālvadību

Lai varētu droši strādāt bez riska, rūpīgi izlasiet un ievērojiet visus norādījumus. Ja norādījumus neievēro, tas var nelabvēlīgi ietekmēt integrētās aizsargfunkcijas. Ir jānodrošina, ka brīdinājuma uzlīmes vienmēr ir skaidri redzamas. RŪPĪGI GLABĀJIET ŠOS NORĀDĪJUMUS UN NODODIET TOS IZSTRĀDĀJUMA JAUNAJAM LIETOTĀJAM.

- Uzmanību – ja tiek veiktas citas darbības vai lietotas citas regulēšanas ierīces, nekā norādīts šeit vai citos procedūru aprakstos, tas var radīt bīstamu starojuma iedarbību.

- Mērinstruments tiek piegādāts kopā ar lāzera brīdinājuma zīmi (tā ir atzīmēta grafiskajā lappusē parādītajā mērinstrumenta attēlā).

- Ja brīdinājuma uzlīmes teksts nav jūsu valsts valodā, pirms izstrādājuma lietošanas pirmo reizi uzlīmējiet uz tās kopā ar izstrādājumu piegādāto uzlīmi jūsu valsts valodā.

- Neveiciet nekādas izmaiņas ar lāzera ierīci.

- Nelietojiet lāzera skatbrilles (piederums) kā aizsargbrilles. Lāzera skatbrilles ir paredzētas lāzera stara redzamības uzlabošanai, taču tās nespēj pasargāt acis no lāzera starojuma.

- Nelietojiet lāzera skatbrilles (piederums) kā saules brilles vai kā brilles, vadot satiksmes līdzekli. Lāzera skatbrilles nenodrošina pilnvērtīgu aizsardzību no ultravioletā starojuma un pasliktina krāsu izšķiršanas spēju.

- Uzticiet savu izstrādājumu remontu vienīgi kvalificētiem speciālistiem, kas izmanto vienīgi oriģinālās rezerves daļas. Tādējādi ir garantēta nemainīga drošība.

- Neļaujiet bērniem lietot lāzera mērinstrumentu bez pieaugušo uzraudzības. Viņi var nejauši apžilbināt tuvumā esošās personas vai sevi.

- Nestrādājiet sprādzienbīstamās vietās, kurās ir degoši šķidrumi, gāzes vai putekļi. Var rasties dzirksteles, kas var izraisīt putekļu vai tvaiku aizdegšanos.

Papildu drošības norādījumi par GRL 250 HV

| Nevērsiet lāzera staru citu personu vai mājdzīvnieku virzienā un neskatieties tiešajā vai atstarotajā lāzera starā. Šāda rīcība var apžilbināt tuvumā esošās personas, izraisīt nelaimes gadījumus vai pat bojāt redzi.

- Ja lāzera stars iespīd acīs, nekavējoties aizveriet tās un izkustiniet galvu tā, lai tā neatrastos lāzera starā.

Papildu drošības norādījumi par GRL 300 HV, GRL 300 HVG

- Mērinstrumenta lāzera izvades atveres ir marķētas ar brīdinājuma uzlīmi. Ievērojiet to novietojumu, izmantojot mērinstrumentu.

- Ja attiecīgās brīdinājuma uzlīmes teksts nav jūsu valsts valodā, pirms izstrādājuma lietošanas pirmo reizi uzlīmējiet uz tās kopā ar izstrādājumu piegādāto uzlīmi jūsu valsts valodā.

- Lietojot 3R klases lāzeru, ievērojiet nacionālos priekšrakstus, ja tādi ir. Šo priekšrakstu neievērošana var izraisīt savainojumus.

- Mērinstruments jāapkalpo vienīgi personām, kair zināšanas par to, kā apieties ar lāzera iekārtām. Saskaņā ar standartu EN 60825-1, šīm personām jābūt zināšanām par lāzera starojuma bioloģisko iedarbību uz acīm un uz ādu, kā arī jāprot pareizi lietot lāzera aizsargpriekšautu, kas ļauj novērst briesmas.

- Ar piemērotām brīdinošajām zīmēm par lāzera starojumu iezīmējiet platību, kur notiek darbs ar mērinstrumentu. Tā tiek novērsta nepiederošu personu nonākšana vietās ar paaugstinātu bīstamību.

- Neuzglabājiet mērinstrumentu vietās, kur tam var piekļūt nepilnvarotas personas. Personas, kas nav iepazinušās ar mērinstrumenta lietošanu, var nodarīt kaitējumu sev un arī citām personām.

| Nevērsiet lāzera staru citu personu vai dzīvnieku virzienā un neskatieties lāzera starā. Šis mērinstruments rada 3R klases lāzera starojumu, kas atbilst standartam EN 60825-1. Tieša ielūkošanās lāzera starā – pat no liela attāluma – var bojāt acis.

- Nodrošiniet, lai lāzera starojuma apgabals tiktu apsargāts vai norobežots. Lāzera starojuma ierobežošana noteiktā apgabalā ļauj novērst acu bojājumus tuvumā esošajām personām.

- Vienmēr novietojiet mērinstrumentu tā, lai lāzera stari atrastos ievērojami augstāk vai zemāk par acu augstumu. Tas ļaus pasargāt acis no bojājumiem.

- Nepieļaujiet lāzera staru atstarošanos no gludām virsmām, piemēram, no loga rūtīm vai no spoguļa. Arī atstarotais lāzera stars var būt kaitīgs acīm.

Papildu drošības norādījumi