# Automatisk nivellering

## Oversikt

Måleverktøyet registrerer horisontal eller vertikal stilling automatisk. For å veksle mellom horisontal og vertikal stilling slår du av måleverktøyet, plasserer det på nytt og slår det på igjen.

Etter at måleverktøyet har blitt slått på, kontrollerer det den vannrette eller loddrette posisjonen og utligner automatisk ujevnheter innenfor selvnivelleringsområdet på ca. ±8 % (±4,6°).

Under nivelleringen blinker statusindikatoren (3) grønt, laseren roterer ikke og blinker.

Måleverktøyet er nivellert så snart statusindikatoren (3) lyser kontinuerlig grønt og laseren lyser kontinuerlig. Etter at nivelleringen er avsluttet, starter måleverktøyet automatisk i rotasjonsmodus.

Hvis måleverktøyet står mer enn 8 % skrått etter at det har blitt slått på eller etter en endring av plasseringen, er nivellering ikke mulig lenger. Da stopper rotoren, laseren blinker og statusindikatoren (3) lyser kontinuerlig rødt.
Posisjoner måleverktøyet på nytt og vent på nivelleringen. Uten ny posisjonering slås laseren automatisk av etter 2 minutter og måleverktøyet etter 2 timer.

Når måleverktøyet er nivellert, kontrollerer det kontinuerlig den vannrette hhv. loddrette posisjonen. Ved posisjonsendringer nivelleres det automatisk. For at feilmålinger skal unngås stopper rotoren under nivelleringen, laseren blinker og statusindikatoren (3) blinker grønt.

## Støtvarslingsfunksjon

Måleverktøyet har en støtvarslingsfunksjon. Ved posisjonsendringer eller vibrasjoner på måleverktøyet eller i bakken hindrer den nivellering i endret posisjon og dermed feil på grunn av forskyvning av måleverktøyet.

Slå på/aktivere støtvarsling: Trykk på knappen for støtvarsling (2). Symbolet for støtvarsling (1) lyser kontinuerlig grønt. Støtvarslingen aktiveres ca. 30 s etter at støtvarslingsfunksjonen har blitt slått på.

Støtvarsling utløst: Hvis området for nivelleringsnøyaktighet overskrides ved en endring av posisjonen til måleverktøyet eller en sterk vibrasjon, utløses støtvarslingen: Laserens rotasjon stoppes, laserstrålen blinker, statusindikatoren (3) slukker og symbolet for støtvarslingsfunksjonen (1) blinker rødt.

Den gjeldende driftsmodusen lagres.

Trykk på knappen for støtvarsling (2) på måleverktøyet eller knappen for tilbakestilling av støtvarslingen (22) på fjernkontrollen hvis støtvarslingen har blitt utløst. Støtvarslingsfunksjonen startes på nytt, og måleverktøyet begynner nivelleringen. Så snart måleverktøyet er nivellert (statusindikatoren (3) lyser kontinuerlig grønt) starter det i den lagrede driftsmodusen.

Kontroller posisjonen til laserstrålen på et referansepunkt, og korriger høyden eller innstillingen til måleverktøyet om nødvendig.

Hvis ikke funksjonen startes på nytt ved at knappen for støtvarsling (2) på måleverktøyet eller knappen for tilbakestilling av støtvarslingen (22) på fjernkontrollen trykkes etter at støtvarslingen har blitt utløst, slås laseren automatisk av etter 2 minutter og måleverktøyet etter 2 timer.

Slå av støtvarslingsfunksjonen: Trykk én gang på knappen for støtvarsling (2), eller trykk to ganger hvis støtvarslingen har blitt utløst (symbolet for støtvarslingen (1) blinker rødt). Når støtvarslingen er slått av, slukker symbolet for støtvarslingen.

Merknad: Støtvarslingen kan ikke slås på eller av med fjernkontrollen, bare startes på nytt etter at den har blitt utløst.