# Samodejno niveliranje

## Pregled

Merilna naprava samodejno zazna vodoravni oziroma navpični položaj. Za spremembo položaja med vodoravnim in navpičnim položajem merilno napravo izklopite, jo znova pozicionirajte in nato ponovno vklopite.

Po vklopu merilna naprava preveri vodoravni oz. navpični položaj in samodejno odpravi odstopanje od ravnine v območju samodejnega uravnavanja do pribl. ±8 % (±4,6°).

Med niveliranjem prikaz stanja (3) utripa zeleno, laser se ne vrti in utripa.

Merilna naprava je uravnana, ko prikaz stanja (3) trajno sveti zeleno in laser trajno sveti. Po zaključku uravnavanja se merilna naprava samodejno zažene v rotacijskem načinu.

Če je merilna naprava po vklopu ali po spremembi položaja nagnjena za več kot 8 %, niveliranje ni več mogoče. V tem primeru se rotor ustavi, laser utripa in prikaz stanja (3) trajno sveti rdeče.
Ponovno namestite merilno napravo in poča‌kajte, da se nivelira. Brez ponovne namestitve se laser izklopi po 2 min, merilna naprava pa po 2 h.

Če je merilna naprava poravnana, stalno pre‌verja vodoravni oz. navpični položaj. Ob spremembi položaja se naprava samodejno poravna. Za preprečevanje napačnih meritev se med postopkom uravnavanja rotor ustavi, laser utripa in prikaz stanja (3) utripa zeleno.

## Funkcija opozorila pred udarci

Merilna naprava ima funkcijo opozorila pred udarci. Funkcija pri spremembah položaja oz. udarcih merilne naprave ali pri tresljajih podlage prepreči niveliranje v spremenjenem položaju in tako napake zaradi premikanja merilne naprave.

Vklop/aktivacija opozorila pred udarci: s pritiskom tipke za opozorilo pred udarci (2). Prikaz opozorila pred udarci (1) trajno sveti zeleno. Opozorilo pred udarci se vklopi približno 30 s po vklopu funkcije.

Sproženo opozorilo pred udarci: če se pri spremembi položaja merilne naprave prekorači območje natančnosti niveliranja ali pa se zazna močan udarec, se sproži opozorilo pred udarci: vrtenje laserja se ustavi, laserski žarek utripa, prikaz stanja (3) ugasne in prikaz opozorila pred udarci (1) utripa rdeče.

Trenutni način delovanja se shrani.

V primeru, da se sproži opozorilo pred udarci, pritisnite tipko za opozorilo pred udarci (2) na merilni napravi ali tipko za ponastavitev opozorila pred udarci (22) na daljinskem upravljalniku. Funkcija opozorila pred udarci se zažene znova in merilna naprava začne z uravnavanjem. Ko je merilna naprava uravnana (prikaz stanja (3) trajno sveti zeleno), se zažene v shranjenem načinu delovanja.

Preverite položaj laserskega žarka na referenčni točki in po potrebi popravite višino oz. poravnavo merilne naprave.

Če se pri sproženem opozorilu pred udarci funkcija s pritiskom tipke za opozorilo pred udarci (2) na merilni napravi ali tipke za ponastavitev opozorila pred udarci (22) na daljinskem upravljalniku ne zažene znova, se po 2 min laser samodejno izklopi, po 2 urah pa merilna naprava.

Izklop funkcije opozorila pred udarci: enkrat pritisnite tipko za opozorilo pred udarci (2) oz. dvakrat pri sproženem opozorilu pred udarci (prikaz opozorila pred udarci (1) utripa rdeče). Če je opozorilo pred udarci izklopljeno, prikaz opozorila pred udarci ugasne.

Opozorilo: z daljinskim upravljalnikom funkcije opozorila pred udarci ni mogoče vklopiti ali izklopiti, temveč je po sprožitvi mogoč le ponovni zagon.