# Käyttötavat

##

Kaikki 3 käyttötapaa ovat mahdollisia mittalaitteen vaaka- ja pystysuuntaisessa asennossa.

Pyörivä käyttö
Pyörivä käyttö on erittäin suositeltava toimintatapa käytettäessä laservastaanotinta. Voit valita haluamasi pyörimisnopeuden erilaisista nopeusvaihtoehdoista.

Linjakäyttö
Tässä käyttötavassa säädettävä lasersäde liikkuu rajoitetulla avautumiskulmalla. Tämä parantaa lasersäteen näkyvyyttä pyörivään käyttöön verrattuna. Voit valita neljästä eri avautumiskulmasta.

Pistekäyttö
Tämä käyttötapa takaa säädettävän lasersäteen parhaimman näkyvyyden. Sitä käytetään esimerkiksi korkeusmittojen helppoon merkintään tai yhdensuuntaisuuden tarkastamiseen.

Linja- ja pistekäyttö eivät sovellu käyttöön laservastaanottimen (30) kanssa.

##

Mittalaite on jokaisen käynnistyskerran yhteydessä pyörivässä käyttötilassa normaalilla pyörimisnopeudella (300 min–1).

Kun haluat vaihtaa linjakäytöstä pyörivään käyttöön, paina pyörivän käytön painiketta (5) tai kaukosäätimen pyörivän käytön painiketta (20).

Kun haluat säätää pyörimisnopeutta, paina toistuvasti pyörivän käytön painiketta (5) tai kaukosäätimen pyörivän käytön painiketta (20), kunnes olet asettanut haluamasi nopeuden.

Laservastaanottimen kanssa työskenneltäessä kannattaa valita suurin pyörimisnopeus. Jos et käytä laservastaanotinta, vähennä lasersäteen näkyvyyden parantamiseksi pyörimisnopeutta ja käytä lasertarkkailulaseja (40).

##

Kun haluat vaihtaa linja-/pistekäyttöön, paina linjakäytön painiketta (11) tai kaukosäätimen linjakäytön painiketta (21).

Mittalaite vaihtaa linjakäyttöön pienimmän avautumiskulman kanssa.

Kun haluat säätää avautumiskulmaa, paina toistuvasti linjakäytön painiketta (11) tai kaukosäätimen linjakäytön painiketta (21), kunnes olet asettanut haluamasi käyttötavan. Jokaisella painalluksella suurennat portaittain avautumiskulmaa ja samalla pyörimisnopeus kasvaa jokaisessa portaassa.

Suurimman avautumiskulman jälkeen mittalaite vaihtaa lyhyen sykinnän jälkeen pistekäyttöön. Jos painat uudelleen linjakäytön painiketta (11), tämä johtaa takaisin linjakäyttöön pienimmän avautumiskulman kanssa.

Huomautus: hitausmomentin takia laser saattaa värähdellä hieman laserlinjan päätepisteissä.