# Nivelleringsautomatik

## Oversigt

Måleværktøjet registrerer automatisk vandret og lodret position. For at skifte mellem vandret og lodret position slukker du måleværktøjet, positionerer det påny og tænder for det igen.

Når du har tændt måleværktøjet, kontrollerer det automatisk den vandrette eller lodrette position og udligner automatisk ujævnheder inden for selvnivelleringsområdet i ca. ±8 % (±4,6°).

Under nivelleringen blinker statusvisningen (3) grønt, laseren roterer ikke og blinker.

Måleværktøjet er nivelleret, så snart statusvisningen (3) lyser grønt konstant, og laseren lyser kosntant. Når nivelleringen er afsluttet, starter måleværktøjet automatisk i rotationsdrift.

Hvis måleværktøjet står mere end 8 % skævt, efter at det er blevet tændt, eller positionen er blevet ændret, er indnivellering ikke længere mulig. I dette tilfælde standser rotoren, laseren blinker, og statusvisningen (3) lyser rødt konstant.
Positioner måleværktøjet igen, og afvent nivelleringen. Hvis positionen ikke ændres, slukker laseren automatisk efter 2 minutter, og måleværktøjet slukker efter 2 timer.

Når måleværktøjet er indnivelleret, kontrollerer det den vandrette eller lodrette position hele tiden. Ved positionsændringer foretages automatisk efternivellering. For at undgå fejlmeddelelser standser rotoren under nivelleringen, laseren blinker, og statusvisningen (3) blinker grønt.

## Chokadvarselsfunktion

Måleværktøjet er udstyret med en chokadvarselsfunktion. Ved positionsændringer og vibrationer i måleværktøjet eller ved vibrationer i undergrunden forhindrer funktionen, at der foretages nivellering i en ændret position, og at der dermed opstår fejl på grund af, at måleværktøjet forskyder sig.

Aktivering/deaktivering af chokadvarsel: Tryk på knappen til chokadvarsel (2). Visningen af chokadvarsel (1) lyser grønt konstant. Chokadvarslen aktiveres ca. 30 s, efter at chokadvarselsfunktionen er tændt.

Chokadvarsel udløst: Hvis området for nivelleringsnøjagtighed overskrides, efter at måleværktøjets position er blevet ændret, eller hvis der registreres en kraftig rystelse, udløses chokadvarslen: Rotationen af laseren standses, laserstrålen blinker, statusvisningen (3) slukker, og visningen af chokadvarsel (1) blinker rødt.

Den aktuelle driftstilstand gemmes.

Når chokadvarslen er blevet udløst, skal du trykke på knappen til chokadvarsel (2) på måleværktøjet eller knappen til nulstilling af chokadvarsel (22) på fjernbetjeningen. Chokadvarselsfunktionen genstartes, og måleværktøjet starter nivelleringen. Så snart måleværktøjet er indnivelleret (statusvisningen (3) lyser grønt konstant), starter det automatisk i den gemte driftstilstand.

Kontrollér nu laserstrålens position på et referencepunkt, og korriger om nødvendigt måleværktøjets højde og justering.

Hvis du ikke genstarter funktionen ved at trykke på knappen til chokadvarsel (2) på måleværktøjet eller knappen til nulstilling af chokadvarsel (22) på fjernbetjeningen, efter at chokadvarslen er udløst, slukker laseren automatisk efter 2 minutter, og måleværktøjet slukker efter 2 timer.

Deaktivering af chokadvarselsfunktion: Tryk én gang på knappen til chokadvarsel (2) eller to gange, hvis chokadvarslen er udløst (visningen af chokadvarsel (1) blinker rødt). Hvis chokadvarslen er deaktiveret, slukker visningen af chokadvarsel.

Bemærk! Du kan ikke aktivere eller deaktivere chokadvarselsfunktionen med fjernbetjeningen, men kun genstarte værktøjet, efter at funktionen har været udløst.