# Arbeidshenvisninger

- Bruk alltid bare midten av laserpunktet eller laserlinjen når du markerer. Størrelsen på laserpunktet eller bredden på laserlinjen endrer seg med avstanden.

##

Lasermåltavlen (41) forbedrer laserstrålens synlighet ved ugunstige forhold og større avstander.

Den reflekterende delen av lasermåltavlen (41) forbedrer laserlinjens synlighet. Den transparente delen gjør at laserlinjen kan ses også fra baksiden av lasermåltavlen.

##

Et stativ gir et stabilt måleunderlag som kan justeres i høyden. Sett måleverktøyet med 5/8"-stativfestet (15) på gjengene til stativet (32). Skru fast måleverktøyet med stativets festeskrue.

På et stativ med måleskala på uttrekket kan du stille inn høydeforskyvningen direkte.

Grovjuster stativet før du slår på måleverktøyet.

##

Du kan også montere måleverktøyet på veggholderen med justeringsenheten (36). Da skrur du 5/8"-skruen (38) til veggholderen inn i stativfestet (15) på måleverktøyet.

Montering på en vegg: Montering på en vegg anbefales for eksempel for arbeid over den fulle høyden til stativer eller arbeid på ustabilt underlag uten stativ.

Skru fast veggholderen (36) på en vegg med skruer gjennom festehullene (34) eller på en list ved bruk av festeskruen (33). Monter veggholderen så loddrett som mulig på en vegg, og kontroller at den festes stabilt.

Montering på et stativ: Du kan også skru veggholderen (36) med stativfestet (35) på baksiden på et stativ. Denne metoden anbefales spesielt for arbeid der rotasjonsplanet skal rettes inn etter en referanselinje.

Ved hjelp av justeringsenheten kan du forskyve det monterte måleverktøyet loddrett (ved montering på en vegg) eller vannrett (ved montering på et stativ) i et område på ca. 16 cm. Dette gjør du ved å løsne skruen (37) på justeringsenheten, flytte måleverktøyet til ønsket posisjon og skru fast skruen (37) igjen.

##

Ved ugunstige lysforhold (lyse omgivelser, direkte sollys) og på større avstander bruker du lasermottakeren for lettere å se laserlinjene til lasermottakeren (30).

Hvis rotasjonslaseren har flere driftsmoduser, velger du horisontal eller vertikal modus med den høyeste rotasjonshastigheten.

Følg denne bruksanvisningen når du bruker lasermottakeren.

##

Hvis betjeningsknappene trykkes, kan nivelleringen av måleverktøyet påvirkes, slik at rotasjonen stopper midlertidig. Denne effekten unngås ved bruk av fjernkontrollen.

Følere (7) for fjernkontrollen er plassert på tre sider av måleverktøyet, blant annet over betjeningspanelet på forsiden.

##

Til kontroll av om flaten er plan eller markering av helninger anbefales det å bruke nivellerstangen (31) sammen med lasermottakeren.

Oppe på nivellerstangen (31) er det en relativ måleskala. Nullhøyden kan du forhåndsinnstille nede på uttrekket. Slik kan avvik fra beregnet høyde avleses direkte.

##

Lasersiktebrillen filtrerer ut omgivelseslyset. Dermed virker lyset til laseren sterkere for øyet.

- Bruk ikke lasersiktebrillene (tilbehør) som beskyttelsesbriller. Laserbrillene gjør det lettere å se laserstrålen, men de beskytter ikke mot laserstråling.

- Bruk ikke lasersiktebrillene (tilbehør) som solbriller eller i veitrafikk. Laserbrillene gir ingen fullstendig UV‑beskyttelse og svekker fargeoppfattelsen.