# Rotacinio lazerinio nivelyro paruošimas naudoti

- Užtikrinkite, kad darbo vietoje nebūtų kliūčių, galinčių atspindėti lazerio spindulį arba kliudyti jam sklisti. Pvz., veidrodinius arba spindinčius paviršius uždenkite. Nematuokite per stiklą ir panašias medžiagas. Jei lazerio spindulys atspindimas arba jam sukliudoma, galimi klaidingi matavimo rezultatai.

##

Horizontali padėtis | Vertikali padėtis

Pastatykite matavimo prietaisą ant tvirto pagrindo horizontalioje ar vertikalioje padėtyje, pritvirtinkite jį prie stovo (32) ar sieninio laikiklio (36) su reguliavimo įtaisu.

Dėl didelio matavimo tikslumo, prietaisas labai jautriai reaguoja į padėties pokyčius. Todėl pasirūpinkite, kad prietaisas visuomet stovėtų stabiliai, tuomet išvengsite bereikalingų pauzių darbo metu, kuomet prietaisas automatiškai ima koreguoti savo horizontalumą.

##

Norėdami matavimo prietaisą įjungti, paspauskite įjungimo-išjungimo mygtuką (4). Trumpam įsijungia visi rodmenys. Matavimo prietaisas iš lazerio spindulio išėjimo angų (8) siunčia kintamą lazerio spindulį (6) ir statmens tašką aukštyn (9).

- Nenukreipkite lazerio spindulio į kitus as‌me‌nis ar gyvūnus ir nežiūrėkite į lazerio spindulį patys, net ir būdami atokiau nuo prie‌taiso.

Matavimo prie‌taisas iškart pradeda automatinį niveliavimą. Vykstant niveliavimui, būsenos indikatorius (3) mirksi žaliai, o lazeris nesisuka ir mirksi.

Matavimo prietaisas yra suniveliuotas, kai būsenos indikatorius (3) nuolat šviečia žaliai ir nuolat šviečia lazeris. Pasibaigus niveliavimui, matavimo prietaisas automatiškai persijungia į rotacinį režimą.

- Nepalikite įjungto matavimo prietaiso be priežiūros, o baigę su prietaisu dirbti, jį išjunkite. Lazerio spindulys gali apakinti kitus žmones.

Rotacinio režimo mygtuku (5) linijinio režimo mygtuku (11) veikimo režimą galite nustatyti jau susiniveliavimo metu. Tokiu atveju matavimo prietaisas pasibaigus niveliavimui pradeda veikti parinktu režimu.

Norėdami matavimo prietaisą išjungti, dar kartą paspauskite įjungimo-išjungimo mygtuką (4).

Jei matavimo prietaisas ilgiau kaip 2 h yra už savaiminio susiniveliavimo diapazono ribų arba ilgiau kaip 2 h yra įsijungęs pranešimas apie sutrenkimą, siekiant apsaugoti baterijas, matavimo prietaisas automatiškai išjungiamas. Matavimo prietaisą iš naujo padėkite ir vėl jį įjunkite.