# Matavimo prietaiso tikslumo patikra

## Įtaka niveliavimo tikslumui

Didžiausią įtaką niveliavimo tikslumui turi aplin‌kos temperatūra Lazerio spindulį ypač gali pakreipti temperatūros skirtumai, susidarantys nuo pagrindo kylant aukštyn.

Siekiant kaip galima sumažinti iš žemės kylančios šilumos terminę įtaką, matavimo prietaisą rekomenduojama naudoti ant stovo. Prietaisą visada statykite darbo zonos centre.

Be išorinių veiksnių nuokrypius gali sąlygoti ir prietaiso specifinės savybės (pvz., prietaisui nukritus ar jį stipriai sutrenkus). Todėl kaskart prieš pradėdami dirbti patikrinkite, ar tiksliai sukalibruota.

Jei atlikus vieną iš patikrinimų matavimo prie‌tai‌sas nors vieną kartą viršijo didžiausią nuokrypą, dėl prietaiso remonto kreipkitės Bosch įrankių remonto dirbtuves.

## Niveliavimo tikslumo horizontalioje padėtyje tikrinimas

Kad gautumėte patikimą ir tikslų rezultatą, niveliavimo tikslumo tikrinimą rekomenduojama atlikti pastačius prietaisą ant tvirto pagrindo priešais sieną 30 m atstumu, kuriame nėra pašalinių objektų. Abiems ašims atlikite visą matavimo procedūrą.

- Pritvirtinkite matavimo prietaisą horizontalioje padėtyje 30 m nuo sienos ant stovo arba pasta‌tykite ant tvirto, lygaus pagrindo. Matavimo prietaisą įjunkite.

- Pasibaigus niveliavimui, ant sienos pažymėkite lazerio spindulio vidurį (taškas Ⅰ).

- Pasukite matavimo prietaisą 180° kampu, nepakeisdami jo padėties. Palaukite, kol jis susiniveliuos, ir ant sienos pažymėkite lazerio spindulio vidurį (taškas Ⅱ). Atkreipkite dėmesį, kad taškas Ⅱ virš ar po tašku Ⅰ būtų kaip galima statmeniau.

Ant sienos pažymėtų abiejų taškų Ⅰ ir Ⅱ skirtumas d rodo faktinę išmatuotos ašies matavimo prietaiso aukščio nuokrypą.

Šią matavimo operaciją pakartokite kitai ašiai. Tuo tikslu, prieš pradėdami matavimo operaciją, matavimo prietaisą pasukite 90°.

Esant 30 m matavimo atstumui, maksimalus leidžiamasis nuokrypis:
30 m × ±0,1 mm/m = ±3 mm. Skirtumas d tarp taškų Ⅰ ir Ⅱ gali būti ne didesnis kaip 6 mm.