# Nivelacijska automatika

## Pregled

Mjerni alat sam prepoznaje horizontalni odnosno vertikalni položaj. Za prebacivanje između horizontalnog i vertikalnog položaja isključite mjerni alat, ponovno ga pozicionirajte i zatim ga ponovno uključite.

Nakon uključivanja mjerni alat provjerava vodoravni odn. okomiti položaj i automatski izjednačava neravnine unutar područja samoniveliranja od cca. ±8 % (±4,6°).

Tijekom niveliranja indikator statusa (3) treperi zeleno, laser se ne rotira i treperi.

Mjerni alat je izniveliran čim indikator statusa (3) stalno svijetli zeleno i laser svijetli stalno. Po završetku niveliranja mjerni alat se automatski pokreće u načinu rada s rotacijom.

Ako mjerni alat nakon uključivanja ili promjene položaja stoji koso za više od 8 %, niveliranje više nije moguće. U tom se slučaju zaustavlja rotor, laser treperi i indikator statusa (3) stalno svijetli crveno.
Ponovno pozicionirajte mjerni alat i pričekajte niveliranje. Laser će se isključiti automatski nakon 2 min, a mjerni alat nakon 2 h ako ga ponovno ne pozicionirate.

Ako je mjerni alat izniveliran, on stalno provje‌rava vodoravni odnosno okomiti položaj. U slučaju promjena položaja se naknadno nivelira automatski. Kako bi se izbjeglo pogrešno mjerenje, tijekom niveliranja se zaustavlja rotor, laser treperi i indikator statusa (3) treperi zeleno.

## Funkcija upozoravanja pri šoku

Mjerni alat ima funkciju upozoravanja pri šoku. Ona sprječava niveliranje u promijenjenom položaju u slučaju promjena položaja odn. vibracija mjernog alata ili vibracija podloge, a time i pogreške zbog pomicanja mjernog alata.

Uključivanje/aktiviranje upozoravanja pri šoku: Pritisnite tipku za upozoravanje pri šoku (2). Indikator upozoravanja pri šoku (1) stalno svijetli zeleno. Upozoravanje pri šoku aktivira se oko 30 s nakon uključivanja funkcije upozoravanja pri šoku.

Aktivirano upozoravanje pri šoku: Ako se u slučaju promjene položaja mjernog alata prekorači područje točnosti niveliranja ili se registriraju jake vibracije, onda se aktivira upozoravanje pri šoku: Rotacija lasera se zaustavlja, laserska zraka treperi, indikator statusa (3) se gasi i indikator upozoravanja pri šoku (1) treperi crveno.

Trenutni način rada se pohranjuje.

Kada je aktivirano upozoravanje pri šoku, pritisnite tipku za upozoravanje pri šoku (2) na mjernom alatu ili tipku za resetiranje upozoravanja pri šoku (22) na daljinskom upravljaču. Funkcija upozoravanja pri šoku ponovno se pokreće i mjerni alat počinje s niveliranjem. Kada je mjerni alat izniveliran (indikator statusa (3) stalno svijetli zeleno), on se pokreće u pohranjenom načinu rada.

Sada provjerite položaj laserske zrake na referentnoj točki i po potrebi ispravite visinu odn. izravnavanje mjernog alata.

Ako se u slučaju aktiviranog upozoravanja pri šoku ponovno pokrene funkcija bez pritiska na tipku za upozoravanje pri šoku (2) na mjernom alatu ili tipku za resetiranje upozoravanja pri šoku (22) na daljinskom upravljaču, laser će se isključiti automatski nakon 2 min, a mjerni alat nakon 2 h.

Isključivanje funkcije upozoravanja pri šoku: Jednom pritisnite tipku za upozoravanje pri šoku (2) ili dvaput kada je aktivirano upozoravanje pri šoku (indikator upozoravanja pri šoku (1) treperi crveno). Indikator upozoravanja pri šoku se gasi kada je isključeno upozoravanje pri šoku.

Napomena: Daljinskim upravljačem ne možete uključiti ili isključiti funkciju upozoravanja pri šoku, nego je možete ponovno pokrenuti samo nakon aktiviranja.