# Funkcijos

## Linijos/taško, esant horizontaliai padėčiai, sukimas rotacinėje plokštumoje (žr. A pav.)

Esant horizontaliai matavimo prietaiso padėčiai, lazerio liniją ir lazerio tašką galite nustatyti lazerio rotacinės plokštumos ribose. Pasukti galima 360° kampu.

Ranka sukite rotacinę galvutę (10) į pageidaujamą padėtį arba naudokite nuotolinio valdymo pultelį: norėdami sukti pagal laikrodžio rodyklę, spauskite nuotolinio valdymo pultelio mygtuką „Sukti pagal laikrodžio rodyklę“ (23), norėdami sukti prieš laikrodžio rodyklę, spauskite nuotolinio valdymo pultelio mygtuką „Sukti prieš laikrodžio rodyklę“ (24). Esant rotaciniam režimui, šių mygtukų paspaudimas neturi jokios reikšmės.

## Rotacinės plokštumos pasukimas, esant vertikaliai padėčiai (žr. B pav.)

Matavimo prietaisui esant vertikalioje padėtyje, kad būtų lengviau nustatyti vienoje linijoje arba išlyginti lygiagrečiai, lazerio tašką, lazerio liniją ar rotacinę plokštumą ±8 % diapazone galite pasukti aplink vertikalią ašį.

Norėdami sukti pagal laikrodžio rodyklę, spauskite nuotolinio valdymo pultelio mygtuką „Sukti pagal laikrodžio rodyklę“ (23).

Norėdami sukti prieš laikrodžio rodyklę, spauskite nuotolinio valdymo pultelio mygtuką „Sukti prieš laikrodžio rodyklę“ (24).