# Nivelarea automată

## Prezentare generală

Aparatul de măsură detectează automat poziţia orizontală, respectiv verticală. Pentru a comuta între poziţia orizontală şi cea verticală opreşte aparatul de măsură, repoziţionează-l şi reporneşte-l.

După pornire, aparatul de măsură verifică poziţia orizontală, respectiv verticală şi compensează automat diferenţele de nivel în domeniul de autonivelare de aproximativ ±8% (±4,6°).

În timpul nivelării, indicatorul de stare (3) se aprinde intermitent în verde, laserul nu se roteşte şi se aprinde intermitent.

Aparatul de măsură este nivelat imediat ce indicatorul de stare (3) se aprinde permanent în verde, iar laserul se aprinde continuu. După finalizarea nivelării, aparatul de măsură porneşte automat în modul rotativ.

Dacă după conectare sau după o schimbare de poziţie aparatul de măsură este înclinat cu mai mult de 8 %, nivelarea nu mai este posibilă. În acest caz, rotorul se opreşte, laserul se aprinde intermitent, iar indicatorul de stare (3) se aprinde continuu în roşu.
Repoziţionează aparatul de măsură şi aşteaptă ca acesta să se niveleze. Fără repoziţionare, laserul se deconectează automat după 2 minute, iar aparatul de măsură se deconectează automat după 2 ore.

După ce aparatul de măsură s-a nivelat, acesta va verifica continuu poziţia orizontală, respectiv verticală. În cazul modificărilor de poziţie, acesta se renivelează automat. Pentru a evita măsurările eronate, rotorul se opreşte în timpul procesului de nivelare, laserul se aprinde intermitent, iar indicatorul de stare (3) se aprinde intermitent în verde.

## Funcţia de avertizare privind şocurile

Aparatul de măsură este prevăzut cu o funcţie de avertizare privind şocurile. În cazul schimbărilor de poziţie, respectiv al vibraţiilor ale aparatului de măsură sau în cazul vibraţiilor suprafeţei, această funcţie previne nivelarea într-o poziţie modificată, care poate duce la erori din cauza deplasării aparatului de măsură.

Conectarea/Activarea funcţiei de avertizare privind şocurile: Apasă tasta pentru avertizarea privind şocurile (2). Indicatorul de avertizare privind şocurile (1) este aprins continuu în verde. Avertizarea privind şocurile se activează la aproximativ 30 de secunde de la conectarea funcţiei de avertizare privind şocurile.

Avertizarea privind şocurile declanşată: Dacă în timpul unei schimbări de poziţie a aparatului de măsură domeniul preciziei de nivelare este depăşit sau dacă se înregistrează o trepidaţie puternică, avertizarea privind şocurile se declanşează: Rotirea laserului este oprită, fasciculul laser se aprinde intermitent, indicatorul de stare (3) se stinge, iar indicatorul de avertizare privind şocurile (1) se aprinde intermitent în roşu.

Modul de funcţionare actual este memorat.

În cazul în care avertizarea privind şocurile s-a declanşat, apasă tasta pentru avertizarea privind şocurile (2) de pe aparatul de măsură sau tasta pentru resetarea avertizării privind şocurile (22) de pe telecomandă. Funcţia de avertizare privind şocurile reporneşte, iar aparatul de măsură începe nivelarea. Imediat ce aparatul de măsură s-a nivelat (indicatorul de stare (3) este aprins continuu în verde), acesta porneşte în modul de funcţionare memorat.

Acum verifică poziţia fasciculului laser într-un punct pe direcţia normalei şi corectează înălţimea, respectiv orientarea aparatului de măsură.

Dacă în timpul declanşării avertizării privind şocurile funcţia nu reporneşte prin apăsarea tastei pentru avertizarea privind şocurile (2) de pe aparatul de măsură sau a tastei pentru resetarea avertizării privind şocurile (22) de pe telecomandă, laserul se deconectează automat după 2 minute, iar aparatul de măsură se deconectează automat după 2 ore.

Deconectarea funcţiei de avertizare privind şocurile: Apasă o dată tasta pentru avertizarea privind şocurile (2) sau de două ori în cazul în care avertizarea privind şocurile s-a declanşat (indicatorul de avertizare privind şocurile (1) se aprinde intermitent în roşu). În cazul în care avertizarea privind şocurile s-a declanşat, indicatorul de avertizare privind şocurile se stinge.

Observaţie: Funcţia de avertizare privind şocurile nu poate fi activată sau dezactivată cu ajutorul telecomenzii, ci poate fi doar repornită după ce s-a declanşat .