# Saugos nuorodos dirbantiems su rotaciniais lazeriniais nivelyrais ir nuotolinio valdymo pultu

Norint dirbti nepavojingai ir saugiai, būtina perskaityti visus nurodymus ir jų laikytis. Jei nesilaikoma pateiktų nurodymų, gali būti pakenkta integruotiems saugos įtaisams. Pasirūpinkite, kad įspėjamieji ženklai visada būtų įskaitomi. IŠSAUGOKITE ŠIĄ INSTRUKCIJĄ IR ATIDUOKITE JĄ KARTU SU GAMINIU, JEI PERDUODATE JĮ KITAM SAVININKUI.

- Atsargiai – jei naudojami kitokie nei čia aprašyti valdymo ar justavimo įrenginiai arba taikomi kitokie metodai, spinduliavimas gali būti pavojingas.

- Matavimo prietaisas tiekiamas su įspėjamuoju lazerio spindulio ženklu (pavaizduota matavimo prietaiso schemoje).

- Jei įspėjamojo lazerio spindulio ženklo tekstas yra ne jūsų šalies kalba, prieš pradėdami naudoti pirmą kartą, ant įspėjamojo ženklo užklijuokite kartu su prietaisu pateiktą lipduką jūsų šalies kalba.

- Nedarykite jokių lazerinio įtaiso pakeitimų.

- Akinių lazeriui matyti (papildoma įranga) nenaudokite kaip apsauginių akinių. Akiniai lazeriui matyti yra skirti geriau identifikuoti lazerio spindulį; jie neapsaugo nuo lazerio spinduliuotės.

- Akinių lazeriui matyti (papildoma įranga) nenaudokite kaip akinių nuo saulės ar vairuodami transporto priemonę. Akiniai lazeriui matyti neužtikrina visiškos UV apsaugos ir sumažina spalvų atpažinimą.

- Jūsų gaminius remontuoti turi tik kvalifikuoti specialistai ir naudoti tik originalias atsargines dalis. Taip bus užtikrinama, jog gaminys išliks saugus.

- Saugokite, kad vaikai be suaugusiųjų priežiūros nenaudotų lazerinio matavimo prietaiso. Jie netikėtai gali apakinti kitus asmenis arba patys save.

- Gaminio nenaudokite sprogioje aplinkoje, kurioje yra degių skysčių, dujų arba dulkių. Gaminiui kibirkš‌čiuo‌jant, nuo kibirkščių gali užsidegti dulkės arba susi‌kaupę garai.

Papildomos saugos nuorodos dirbantiems su GRL 250 HV :

| Nenukreipkite lazerio spindulio į žmones ar gyvūnus ir patys nežiūrėkite į tiesioginį ar atspindėtą lazerio spindulį. Lazeriniais spinduliais galite apakinti kitus žmones, sukelti nelaimingus atsitikimus arba pakenkti akims.

- Jei į akis buvo nukreipta lazerio spinduliuotė, akis reikia sąmoningai užmerkti ir nedelsiant patraukti galvą iš spindulio kelio.

Papildomos saugos nuorodos dirbantiems su GRL 300 HV, GRL 300 HVG :

- Lazerio spindulio išėjimo angos ant matavimo prietaiso yra pažymėtos įspėjamuoju ženklu. Naudodami matavimo prietaisą, atkreipkite dėmesį į jų padėtį.

- Jei atitinkamo įspėjamojo ženklo tekstas yra ne jūsų šalies kalba, prieš pradėdami naudoti pirmą kartą, ant įspėjamojo ženklo užklijuokite kartu su prietaisu pateiktą lipduką jūsų šalies kalba.

- Dirbdami su 3R lazerio klasės lazeriniu prietaisu laikykitės galiojančių nacionalinių taisyklių. Nesilaikant šių taisyklių galima susižaloti.

- Su matavimo prietaisu turi dirbti tik tie asmenys, kurie išmano, kaip elgtis su lazeriniais prietaisais. Pagal EN 60825‑1 dirbantysis taip pat privalo nusimanyti apie lazerio biologinį poveikį akims ir odai bei apie tinkamas apsaugos priemones lazerio spinduliuotės keliamiems pavojams išvengti.

- Zoną, kurioje bus naudojamas matavimo prietaisas, paženklinkite specialiais įspėjamaisiais lazerių ženklais. Tai apsaugosite, kad į pavojingą zoną nepatektų pašaliniai asmenys.

- Matavimo prietaisą laikykite pašaliniams asmenims nepasiekiamoje vietoje. Asmenys, neišmanantys, kaip dirbti su matavimo prietaisu, gali pakenkti sau ir kitiems.

| Nenukreipkite lazerio spindulio į žmones ar gyvūnus ir patys nežiūrėkite į lazerio spindulį. Šis matavimo prietaisas skleidžia 3‑iosios lazerio klasės pagal EN 60825‑1 lazerio spinduliuotę. Tiesiogiai žiūrint į lazerio spindulį – net ir iš toliau – jis gali pakenkti akims.

- Pasirūpinkite, kad lazerinės spinduliuotės zona būtų saugoma arba atitverta. Kai visa lazerio spinduliuotės zona prižiūrima, nuo kenksmingo poveikio apsaugomos pašalinių asmenų akys.

- Matavimo prietaisą visada pastatykite taip, kad lazerio spinduliai eitų gerokai virš ar žemiau akių lygio. Taip užtikrinsite, kad nebūtų pakenkta akims.

- Venkite lazerio spindulio atspindžių nuo lygių paviršių, pvz., langų ar veidrodžių. Net ir atsispindėjęs lazerio spindulys gali pakenkti akims.

Papildomos saugos nuorodos