# Szintező automatika

## Áttekintés

A mérőműszer automatikusan felismeri a vízszintes, illetve függőleges helyzetet. A vízszintes és függőleges helyzet közötti átkapcsoláshoz kapcsolja ki, állítsa a megfelelő helyzetbe, majd ismét kapcsolja be a mérőműszert.

A bekapcsolás után a mérőműszer ellenőrzi a vízszintes, illetve függőleges helyzetet és a kb. ±8 % (±4,6°) önszintezési tartományon belül automatikusan kiegyenlíti az egyenetlenségeket.

A szintezés közben a (3) állapot kijelző zöld színben villog, a lézer nem forog és villog.

A mérőműszer szintezése sikeresen befejeződött, mihelyt a (3) állapot kijelző folytonosan zöld színben viéűgít és a lézer is folytonosan világít. A szintezés befejezése után a mérőműszer automakusan forgó üzemben kezd működni.

Ha a mérőműszer a bekapcsolás vagy egy helyzetváltoztatás után több mint 8 %-kal eltér a vízszintes helyzettől, a szintezésre nincs lehetőség. Ebben az esetben a rotor leáll, a lézer villog és a (3) állapot kijelző fplytonosan piros színben világít.
Állítsa be újra a mérőműszer helyzetét, majd várja ki a szintezést. A helyzet ismételt megváltoztatása nélkül a lézer 2 perc elteltével és a mérőműszer 2 óra elteltével automatikusan kikapcsol.

Ha a mérőműszer be van állítva, az állandóan automatikusan ellenőrzi a vízszintes, illetve függőleges helyzetet. A berendezés a helyzet megváltoztatása esetén automatikusan újra szintbeáll. A hibás mérések elkerülésére a rotor a szintezési folyamat közben leáll, a lézer villog és a (3) állapot kijelző zöld színben villog.

## Rázkódási figyelmeztetési funkció

A mérőműszer egy rázkódási figyelmeztetési funkcióval van felszerelve. Ez a funkció a mérőműszer helyzetváltozásai, illetve rázkódásai vagy az alap rezgései esetén meggátolja a megváltozott helyzetben az önszintezést és így megakadályozza, hogy a mérőműszer eltolódása miatt hiba lépjen fel.

A rázkódási figyelmeztetés bekapcsolása/aktiválása: Nyomja meg a (2) rázkódási figyelmeztetési gombot. A (1) rázkódási figyelmeztetési kijelző zöld színben folytonosan világít. A rázkódási figyelmeztetés kb. 30 másodperccel a rázkódási figyelmeztetési funkció bekapcsolása után kerül aktiválásra.

A rázkódási figyelmeztetés kioldásra került: Ha a mérőműszer helyzetének megváltoztatásakor a szintezési pontossági tartományt túllépi, vagy ha a készülék egy erős rázkódást észlel, akkor kioldásra kerül a rázkódási figyelmeztetés: A lézer forgása leáll, a lázersugár villogni kezd, a (3) állapot kijelző kialszik és a (1) rázkódási figyelmeztetés kijelző piros színben villog.

A pillanatnyi üzemmód mentésre kerül.

Kioldott rázkódási figyelmeztetés esetén nyomja meg a mérőműszer (2) rázkódási figyelmeztetési gombját vagy a távirányító (22) rázkódási figyelmeztetési gombját. A rázkódási figyelmeztetési funkció újraindításra kerül és a mérőműszer megkezdi a szintezést. Mihelyt a mérőműszer szintezése sikeresen befejeződött (a (3) állapot kijelző zöld színben folytonosan világít), a mérőműszer automatikusan elindítja a legutoljára mentett üzemet.

Most ellenőrizze egy referencia pontban a lézersugár helyzetét és szükség esetén korrigálja a mérőműszer magasságát, illetve helyzetét.

Ha egy kioldott rázkódási figyelmeztetés után a funkciót a mérőműszer (2) rázkódási figyelmeztetési gombjával vagy a távirányító (22) rázkódási figyelmeztető gombjával nem indítják újra, akkor a lézer 2 perc elteltével, a mérőműszer pedig 2 óra elteltével automatikusan kikapcsolásra kerül.

A rázkódási figyelmeztetési funkció kikapcsolása: Nyomja meg egyszer, illetve kioldott rázkódási figyelmeztetés esetén (a (1) rázkódási figyelmeztetés kijelző piros színben villog) kétszer a (2) rázkódás figyelmeztetési gombot. Kikapcsolt rázkódási figyelmeztetés esetén a rázkódási figyelmeztetés kijelző kialszik.

Figyelem: A távirányítóval a rázkódási figyelmeztetési funkciót nem lehet be- vagy kikapcsolni, hanem csak egy kioldás után újra lehet indítani azt.