# Puštanje rotacijskog lasera u rad

- U području rada ne smije biti prepreka koje bi mogle reflektirati ili ometati lasersku zraku. Prekrijte npr. zrcalne ili sjajne površine. Nemojte mjeriti kroz staklene ploče ili slične materijale. Rezultati mjerenja mogu biti pogrešni zbog reflektirane ili ometane laserske zrake.

##

Horizontalni položaj | Vertikalni položaj

Postavite mjerni alat na stabilnu podlogu u horizontalnom ili vertikalnom položaju, montirajte ga na stativ (32) ili na zidni držač (36) s jedinicom za izravnavanje.

Zbog veće točnosti niveliranja mjerni alat reagira vrlo osjetljivo na vibracije i promjene položaja. Zbog toga pazite na stabilan položaj mjernog alata kako bi se izbjegli prekidi rada zbog naknadnog niveliranja.

##

Za uključivanje mjernog alata pritisnite tipku za uključivanje/isključivanje (4). Svi indikatori kratko svijetle. Mjerni alat emitira varijabilnu lasersku zraku (6) i središte prema gore (9) iz izlaznih otvora (8).

- Ne usmjeravajte lasersku zraku na ljude ili životinje i ne gledajte izravno u lasersku zraku, niti s veće udaljenosti.

Mjerni alat odmah počinje s automatskim niveliranjem. Tijekom niveliranja indikator statusa (3) treperi zeleno, laser se ne rotira i treperi.

Mjerni alat je izniveliran čim indikator statusa (3) stalno svijetli zeleno i laser svijetli stalno. Po završetku niveliranja mjerni alat se automatski pokreće u načinu rada s rotacijom.

- Uključeni mjerni alat ne ostavljajte bez nadzora i isključite ga nakon uporabe. Laserska zraka bi mogla zaslijepiti ostale osobe.

Tipkom za način rada s rotacijom (5) ili tipkom za način rada s linijom (11) možete odrediti način rada već i tijekom niveliranja. U tom se slučaju mjerni alat pokreće u odabranom načinu rada po završetku niveliranja.

Za isključivanje mjernog alata ponovno pritisnite tipku za uključivanje/isključivanje (4).

Mjerni alat će se isključiti automatski radi zaštite baterija ako je dulje od 2 h izvan područja samoniveliranja ili ako je upozoravanje pri šoku aktivirano dulje od 2 h. Ponovno pozicionirajte mjerni alat i ponovno ga uključite.