# Igangsetting rotasjonslaser

- Hold arbeidsområdet fritt for hindringer som kan reflektere eller hindre laserstrålen. Tildekk for eksempel glinsende eller blanke overflater. Ikke mål gjennom glassruter eller lignende materialer. Hvis laserstrålen reflekteres eller hindres, kan måleresultatene bli feil.

##

Horisontal posisjon | Vertikal posisjon

Sett måleverktøyet på et stabilt underlag i horisontal eller vertikal posisjon, monter det på et stativ (32) eller på veggholderen (36) med justeringsenheten.

På grunn av den høye nivelleringsnøyaktigheten reagerer måleverktøyet svært ømfintlig på vibrasjoner og posisjonsendring. Pass derfor på at måleverktøyet har en stabil posisjon, slik at driften ikke må avbrytes på grunn av nye nivelleringer.

##

For å slå på måleverktøyet trykker du på av/på-knappen (4). Alle indikatorene lyser en kort stund. Måleverktøyet sender den variable laserstrålen (6) og loddpunktet oppover (9) ut av laseråpningene (8).

- Rett aldri laserstrålen mot personer eller dyr, og se ikke selv inn i laserstrålen, heller ikke fra større avstand.

Måleverktøyet starter umiddelbart den automatiske nivelleringen. Under nivelleringen blinker statusindikatoren (3) grønt, laseren roterer ikke og blinker.

Måleverktøyet er nivellert så snart statusindikatoren (3) lyser kontinuerlig grønt og laseren lyser kontinuerlig. Etter at nivelleringen er avsluttet, starter måleverktøyet automatisk i rotasjonsmodus.

- Ikke gå fra måleverktøyet når det er slått på, og slå alltid av måleverktøyet etter bruk. Andre personer kan bli blendet av laserstrålen.

Med knappen for rotasjonsmodus (5) eller knappen for linjemodus (11) kan du bestemme driftsmodusen allerede under nivelleringen. Måleverktøyet starter da i valgt driftsmodus etter at nivelleringen er fullført.

For å slå av måleverktøyet trykker du på av/på-knappen (4) igjen.

For å skåne batteriene slås måleverktøyet automatisk av hvis det er utenfor selvnivelleringsområdet i mer enn 2 timer eller støtvarslingen har blitt utløst i mer enn 2 timer. Plasser måleverktøyet på nytt, og slå det på igjen.