# Nøjagtighedskontrol af måleværktøjet

## Indvirkninger på nøjagtigheden

Den største indvirkning kommer fra omgivelsestemperaturen. Især temperaturforskelle, der forløber fra gulvet/jorden og opefter, kan afbøje laserstrålen.

For at minimere termisk påvirkning fra den varme, der stiger op fra gulvet, anbefales det at montere måleværktøjet på et stativ. Desuden skal måleværktøjet så vidt muligt opstilles midt på arbejdsfladen.

Ud over udefra kommende påvirkninger kan også maskinspecifikke påvirkninger (f.eks. fald eller kraftige stød/slag) resultere i afgivelser. Kontrollér derfor altid nivelleringsnøjagtigheden, før du påbegynder en arbejdsopgave.

Overskrider måleværktøjet den maksimale afvigelse ved en af kontrollerne, skal det repareres hos en Bosch-kundeservice.

## Kontrol af nivelleringsnøjagtighed ved vandret position

For at opnå et pålideligt og nøjagtigt resultat anbefales det at kontrollere nivelleringsnøjagtighden på en fri målestrækning på 30 m på fast underlag foran en væg. Udfør en komplet måleproces for begge akser.

- Monter måleværktøjet vandret på et stativ 30 m fra væggen, eller stil det på et fast, plant underlag. Tænd for måleværktøjet.

- Markér laserstrålens midte på væggen, når nivelleringen er afsluttet (punkt Ⅰ).

- Drej måleværktøjet 180° uden at ændre dets position. Lad det nivellere, og markér laserstrålens midte på væggen (punkt Ⅱ). Vær opmærksom på, at punkt Ⅱ så vidt muligt skal være lodret over hhv. under punkt Ⅰ.

Differencen d mellem de to markerede punkter Ⅰ og Ⅱ på væggen angiver måleværktøjets faktiske højdeafvigelse for den målte akse.

Gentag målingen for den anden akse. Drej måleværktøjet 90°, før målearbejdet påbegyndes.

Ved en målestrækning på 30 m er den maksimalt tilladte afvigelse:
30 m × ±0,1 mm/m = ±3 mm. Differencen d mellem punkterne Ⅰ og Ⅱ må derfor højst udgøre 6 mm ved hver af de to måleprocesser.