# Automatinio niveliavimo įtaisas

## Apžvalga

Matavimo prietaisas automatiškai atpažįsta horizontalią ir vertikalią padėtį. Norėdami pakeisti iš horizontalios padėties į vertikalią ir atvirkščiai, matavimo prietaisą išjunkite, pastatykite jį iš naujo ir vėl jį įjunkite.

Matavimo prietaisą įjungus, tikrinama horizontali ar, atitinkamai, vertikali jo padėtis, o nelygumai savaiminio susiniveliavimo diapazone apie ±8 % (±4,6°) išlyginami automatiškai.

Vykstant niveliavimui, būsenos indikatorius (3) mirksi žaliai, o lazeris nesisuka ir mirksi.

Matavimo prietaisas yra suniveliuotas, kai būsenos indikatorius (3) nuolat šviečia žaliai ir nuolat šviečia lazeris. Pasibaigus niveliavimui, matavimo prietaisas automatiškai persijungia į rotacinį režimą.

Jei matavimo prietaisą įjungus ar pakeitus jo padėtį, jis stovi pasviręs daugiau kaip 8 %, automatinio niveliavimo atlikti nebegalima. Tokiu atveju rotorius sustabdomas, lazeris mirksi, o būsenos indikatorius (3) nuolat šviečia raudonai.
Pastatykite prietaisą iš naujo ir palaukite, kol susiniveliuos. Nepastačius prietaiso į naują padėtį, po 2 min automatiškai bus išjungiamas lazeris, o po 2 h matavimo prietaisas.

Kai matavimo prietaisas susiniveliuoja, jis nuolat tikrina horizontalią arba vertikalią padėtį. Pakitus padėčiai, automatiškai susiniveliuoja. Kad prietaisas nematuotų klaidingai, vykstant niveliavimo operacijai, rotorius sustoja, lazeris mirksi, o būsenos indikatorius (3) mirksi žaliai.

## Pranešimo apie sutrenkimą funkcija

Matavimo prietaisas turi pranešimo apie sutrenkimą funkciją. Ši funkcija, pakitus matavimo prietaiso padėčiai, matavimo prietaisą sujudinus arba vibruojant pagrindui, neleidžia susiniveliuoti pakitusiame aukštyje ir tokiu būdu apsaugo nuo klaidų dėl matavimo prietaiso pasislinkimo.

Pranešimo apie sutrenkimą įjungimas/išjungimas: paspauskite pranešimo apie sutrenkimą mygtuką (2). Pranešimo apie sutrenkimą indikatorius (1) šviečia žaliai. Pranešimas apie sutrenkimą suaktyvinamas praėjus maždaug 30 s po pranešimo apie sutrenkimą funkcijos suaktyvinimo.

Pranešimo apie sutrenkimą įsijungimas: jei, pakitus matavimo prietaiso padėčiai, peržengiamos niveliavimo tikslumo diapazono ribos ar užregistruojamas stiprus sutrenkimas, įjungiamas pranešimas apie sutrenkimą: sukimasis sustabdomas, lazeris mirksi, būsenos indikatorius (3) užgęsta, o pranešimo apie sutrenkimą indikatorius (1) mirksi raudonai.

Esamasis veikimo režimas išsaugomas.

Įsijungus pranešimui apie sutrenkimą, paspauskite ant matavimo prietaiso esantį įspėjimo apie sutrenkimą mygtuką (2) arba ant nuotolinio valdymo pultelio esantį įspėjimo apie sutrenkimą atstatos mygtuką (22). Pranešimo apie sutrenkimą funkcija įjungiama iš naujo, o matavimo prietaisas pradeda niveliavimą. Kai matavimo prietaisas susiniveliuoja (būsenos indikatorius (3) nuolat šviečia žaliai), jis pradeda veikti išsaugotu veikimo režimu.

Atskaitos taške patikrinkite lazerio spindulio padėtį ir atitinkamai pakoreguokite matavimo prietaiso aukštį ir kryptį.

Jei įsijungus pranešimui apie sutrenkimą spaudžiant ant matavimo prietaiso esantį pranešimo apie sutrenkimą mygtuką (2) ar ant nuotolinio valdymo pultelio esantį įspėjimo apie sutrenkimą atstatos mygtuką (22) funkcija iš naujo nepaleidžiama, po 2 min automatiškai išsijungia lazeris, o po 2 h – matavimo prietaisas.

Norėdami pranešimo apie sutrenkimą funkciją išjungti: pranešimo apie sutrenkimą mygtuką (2) paspauskite vieną kartą, o jei yra įsijungusi pranešimo apie sutrenkimą funkcija (pranešimo apie sutrenkimą indikatorius (1) mirksi raudonai) – du kartus. Esant išjungtam pranešimui apie sutrenkimą, pranešimo apie sutrenkimą indikatorius užgęsta.

Nuoroda: nuotolinio valdymo pulteliu įspėjimo apie sutrenkimą funkcijos įjungti ar išjungti negalima, ją po suveikimo galima tik paleisti iš naujo.