# Upute za rad

- Za označavanje uvijek koristite samo sredinu točke lasera odn. linije lasera. Veličina točke lasera odnosno širina linije lasera mijenja se s udaljenošću.

##

Ciljna ploča lasera (41) poboljšava vidljivost laserske zrake u nepovoljnim uvjetima i kod većih udaljenosti.

Reflektirajuća površina ciljne ploče lasera (41) poboljšava vidljivost linije lasera, a kroz prozirnu površinu linija lasera je vidljiva i sa stražnje strane ciljne ploče lasera.

##

Stativ pruža stabilnu podlogu za mjerenje podesivu po visini. Stavite mjerni alat s prihvatom stativa 5/8" (15) na navoj stativa (32). Mjerni alat pričvrstite vijkom za fiksiranje stativa.

Kod stativa s mjernom skalom na izvlačnom dijelu možete izravno namjestiti odstupanje visine.

Stativ grubo izravnajte prije uključivanja mjer‌nog alata.

##

Mjerni alat možete montirati i na zidni držač s jedinicom za izravnavanje (36). U tu svrhu uvrnite 5/8" vijak (38) zidnog držača u prihvat stativa (15) na mjernom alatu.

Montaža na zid: Montaža na zid preporučuje se npr. kod radova iznad visine izvlačenja stativa ili kod radova na nestabilnoj podlozi i bez stativa.

Pričvrstite zidni držač (36) vijcima kroz rupice za pričvršćivanje (34) na zid ili vijkom za pričvršćivanje (33) na letvu. Po mogućnosti okomito montirajte zidni držač na zid i pazite na stabilno pričvršćenje.

Montaža na stativ: Zidni držač (36) možete također navrnuti s prihvatom stativa (35) na stražnjoj strani na stativ. Ovo pričvršćivanje posebno se preporučuje kod radova kod kojih treba izravnati ravninu rotacije na referentnu liniju.

Pomoću jedinice za izravnavanje možete pomicati montirani mjerni alat okomito (pri montaži na zid) ili vodoravno (pri montaži na stativ) u području od oko 16 cm. U tu svrhu otpustite vijak (37) na jedinici za izravnavanje, pomaknite mjerni alat u željeni položaj i ponovno pritegnite vijak (37).

##

U slučaju nepovoljnih svjetlosnih odnosa (svijetla okolina, izravno sunčevo zračenje) i na većim udaljenostima koristite laserski prijamnik (30) za bolje pronalaženje linija lasera.

Kod rotacijskih lasera s nekoliko načina rada odaberite horizontalni ili vertikalni način rada s najvećom brzinom rotacije.

Za rad s laserskim prijamnikom pročitajte i pridržavajte se uputa za uporabu.

##

Pritiskom na upravljačke tipke može se prekinuti niveliranje mjernog alata tako da se rotacija kratko zaustavi. To se može izbjeći uporabom daljinskog upravljača.

Senzori (7) za daljinsko upravljanje nalaze se na trima stranama mjernog alata, između ostalog, iznad upravljačke ploče na prednjoj strani.

##

Za provjeru ravnina ili prenošenje nagiba preporučuje se uporaba mjerne letve (31) zajedno s laserskim prijamnikom.

Na mjernoj letvi (31) je nacrtana relativna mjerna skala. Njezinu nultu visinu možete prethodno odabrati dolje na izvlačnom dijelu. Na taj se način mogu izravno očitati odstupanja od zadane visine.

##

Naočale za gledanje lasera filtriraju okolna svjetlost. Na taj se način svjetlost lasera oku čini svjetlija.

- Naočale za gledanje lasera (pribor) ne upotrebljavajte kao zaštitne naočale. Naočale za gledanje lasera služe za bolje prepoznavanje laserske zrake, ali ne štite od laserskog zračenja.

- Naočale za gledanje lasera (pribor) ne upotrebljavajte kao sunčane naočale ili u cestovnom prometu. Naočale za gledanje lasera ne pružaju potpunu zaštitu od UV zračenja i smanjuju raspoznavanje boja.