# Kontrollere måleverktøyets nøyaktighet

## Faktorer som påvirker nøyaktigheten

Det er omgivelsestemperaturen som har størst innflytelse på nøyaktigheten. Spesielt temperaturforskjeller fra gulvet og oppover kan forstyrre laserstrålen.

For å minimere termisk påvirkning gjennom varme som stiger opp fra gulvet, anbefales bruk av måleverktøyet på et stativ. Hvis mulig bør du også sette måleverktøyet i midten av arbeidsflaten.

I tillegg til ekstern påvirkning kan også apparatspesifikk påvirkning (f.eks. fall eller harde slag) føre til avvik. Kontroller derfor alltid nivelleringsnøyaktigheten før du starter arbeidet.

Dersom måleverktøyet ved en kontroll overskrider maksimalt avvik, må det repareres av et Bosch-serviceverksted.

## Kontrollere nivelleringsnøyaktigheten ved horisontal posisjon

For at resultatet skal bli pålitelig og nøyaktig, anbefales det å kontrollere på en klar målestrekning på 30 m med fast underlag foran en vegg. Utfør en fullstendig måling for begge aksene.

- Monter måleverktøyet i horisontal stilling 30 m fra veggen på et stativ eller sett det på et fast, plant underlag. Slå på måleverktøyet.

- Marker midten til laserstrålen på veggen (punkt Ⅰ) etter at nivelleringen er avsluttet.

- Drei måleverktøyet 180° uten å endre plasseringen. La det nivelleres, og marker midten til laserstrålen på veggen (punkt Ⅱ). Pass på at punkt Ⅱ ligger mest mulig loddrett over eller under punkt Ⅰ.

Differansen d mellom de to markerte punktene Ⅰ og Ⅱ på veggen er det faktiske høydeavviket til måleverktøyet for den målte aksen.

Gjenta målingen for den andre aksen. Du må da dreie måleverktøyet 90° før målingen starter.

På målestrekningen på 30 m er det maksimalt tillatte avviket:
30 m × ±0,1 mm/m = ±3 mm. Differansen d mellom punkt Ⅰ og Ⅱ kan dermed maksimalt være 6 mm ved hver av de to målingene.