# Töörežiimid

##

Kõik 3 töörežiimi on võimalikud mõõteriista horisontaal- ja vertikaalasendis.

Pöördrežiim
Pöördrežiimi soovitatakse eriti laserikiire vastuvõtja kasutamise korral. Saate valida erinevaid pöörlemiskiirusi.

Joonrežiim
Selles töörežiimis liigub muutuv laserikiir piiratud avanemisnurgas. Tänu sellele on laserikiire nähtavus võrreldes pöördrežiimiga parem. Valida saab eri‌nevate avanemisnurkade vahel.

Punktrežiim
Selles töörežiimis saavutatakse muutuva laserikiire parim nähtavus. Seda kasutatakse näiteks kõrguste lihtsaks ülekandmiseks või joonduse kontrollimiseks.

Joon- ja punktrežiim ei sobi töötamiseks laserikiire vastuvõtjaga (30).

##

Iga sisselülitamise järel on mõõteriist pöördrežiimis standardse pöörlemiskiirusega (300 min–1).

Joonrežiimist pöördrežiimi vahetumiseks vajutage nuppu Pöördrežiim (5) või nuppu Pöördrežiim (20) kaugjuhtimispuldil.

Pöörlemiskiiruse muutmiseks vajutage korduvalt pöördrežiimi nuppu (5) või pöördrežiimi nuppu (20) kaugjuhtimispuldil, kuni soovitud kiirus on saavutatud.

Laserkiire vastuvõtjaga töötades tuleb valida suurim pöörlemiskiirus. Töötamisel ilma laserikiire vastuvõtjata vähendage laserikiire paremaks nähtavuseks pöörlemiskiirust ja kasutage laserikiire nähtavust parandavaid prille (40).

##

Vahetumiseks joonrežiimi või punktrežiimi vajutage nuppu Joonrežiim (11) või nuppu Joonrežiim (21) kaugjuhtimispuldil.

Mõõteseade lülitub vähima avanemisnurgaga joonrežiimile.

Avanemisnurga muutmiseks vajutage korduvalt joonrežiimi nuppu (11) või joonrežiimi nuppu (21) kaugjuhtimispuldil, kuni soovitud töörežiim on valitud. Avanemisnurk suureneb iga vajutusega ühe astme võrra, samal ajal suureneb igal astmel pöörlemiskiirus.

Pärast suurimat avanemisnurka lülitub mõõteseade pärast lühiajalist järelvõnkumist punktrežiimile. Kui vajutate uuesti joonrežiimi nuppu (11), lülitub jälle sisse vähima avanemisnurgaga joonrežiim.

Märkus: Inertsuse tõttu võib laser vähesel määral üle laserijoone otspunktide välja võnkuda.