# Veikimo režimai

##

Visi 3 veikimo režimai yra galimi matavimo prietaisui esant horizontalioje ir vertikalioje padėtyse.

Rotacinis režimas
Rotacinį režimą ypač patartina pasirinkti, kai yra naudojamas lazerio spindulio imtuvas. Galite pasirinkti iš įvairių sukimosi greičių.

Linijinis režimas
Prietaisui veikiant šiuo režimu, kintamas lazerio spindulys juda ribotame sklidimo kampe. Todėl palyginti su rotaciniu režimu lazerio spindulio matomumas šiuo atveju yra didesnis. Galite pasirinkti iš įvairių lazerio sklidimo kampų.

Taškinis režimas
Prietaisui veikiant šiuo režimu, kintamo lazerio spindulio matomumas yra geriausias. Jis skirtas, pvz., aukščiams perkelti arba patikrinti, ar objektai yra vienoje linijoje.

Linijinis ir taškinis režimas nėra skirti naudoti su lazerio spindulio imtuvu (30).

##

Kaskart įjungus, matavimo prietaisas veikia rotaciniu režimu standartiniu sukimosi greičiu (300 min–1).

Norėdami linijinį režimą pakeisti rotaciniu, paspauskite rotacinio režimo mygtuką (5) arba ant nuotolinio valdymo pultelio esantį rotacinio režimo mygtuką (20).

Norėdami pakeisti sukimo greitį, pakartotinai spauskite rotacinio režimo mygtuką (5) arba nuotolinio valdymo pultelio mygtuką (20), kol bus pasiektas norimas greitis.

Dirbdami su lazerio spindulio imtuvu turėtumėte pasirinkti didžiausią sukimosi greitį. Dirbdami be lazerio spindulio imtuvo, kad geriau matytumėte lazerio spindulį, sumažinkite sukimosi greitį ir naudokite lazerio matymo akinius (40).

##

Norėdami perjungti į linijinį ar taškinį režimą, paspauskite linijinio režimo mygtuką (11) arba ant nuotolinio valdymo pultelio esantį linijinio režimo mygtuką (21).

Mata‌vimo prietaisas persijungia į linijinį režimą su mažiausiu lazerio sklidimo kampu.

Norėdami pakeisti lazerio sklidimo kampą, pakartotinai spauskite linijinio režimo mygtuką (11) arba ant nuotolinio valdymo pultelio esantį linijinio režimo mygtuką (21), kol bus pasiektas norimas veikimo režimas. Lazerio sklidimo kampas padidinamas pakopomis kiekvienu paspaudimu, tuo pačiu kiekviena pakopa padidinamas ir sukimosi greitis.

Pasiekus didžiausią lazerio sklidimo kampą, matavimo prietaisas po trumpo susiderinimo persijungia į taškinį režimą. Dar kartą paspaudus linijinio režimo mygtuką (11), vėl įjungiamas linijinis režimas su mažiausiu lazerio sklidimo kampu.

Nuoroda: dėl inercijos lazeris gali šiek tiek išlįsti už lazerio linijos galinio taško.