# Töösuunised

- Kasutage märgistamiseks alati ainult laserpunkti või laserjoone keskpunkti. Laserpunkti suurus või laserjoone laius muutuvad kauguse suurenedes.

##

Laseri märklaud (41) parandab laserkiire nähtavust ebasoodsates tingimustes ja suuremate kauguste korral.

Laseri märklaua (41) peegeldav pind parandab laserijoone nähtavust, läbi läbipaistva pinna on laserijoon tuvastatav ka laseri märklaua tagaküljel.

##

Statiiv on stabiilseks, reguleeritava kõrgusega mõõtmisaluseks. Asetage mõõteriist 5/8" statiivi kinnituskohaga (15) statiivi (32) keermele. Kinnitage mõõteseade statiivi kinnituskruvi abil.

Väljatõmmataval osal oleva mõõteskaalaga statiivi korral saate kõrgusesuunalist nihet otse seada.

Enne mõõteseadme sisselülitamist joondage statiiv esialgselt.

##

Mõõteseadme saab kinnitada ka joondamissõlmega seinahoidikule (36). Selleks keerake seinahoidiku 5/8-tolline kruvi (38) statiivi kinnituskohta (15) mõõteseadmel.

Kinnitamine seinale: seinale kinnitamine on soovitatav siis, kui töid tehakse näiteks statiivi väljatõmbekõrgusest kõrgemal või ebastabiilsel aluspinnal ja ilma statiivita.

Kinnitage seinahoidik (36) läbi seinahoidiku kinnitusavade (34) kruvidega seinale või seinahoidiku kinnituskruviga (33) liistule. Paigaldage seinahoidik seinale võimalikult risti ja kontrollige kinnituse stabiilsust.

Kinnitamine statiivile: seinahoidiku (36) saab tagaküljel asuva statiivi kinnituskohaga (35) ka statiivile kruvida. Selline kinnitus on soovitatav eelkõige tööde korral, kus pöörlemistasand tuleb joondada võrdlusjoone järgi.

Joondamissõlm võimaldab nihutada seinale kinnitatud mõõteseadet vertikaalselt või statiivile kinnitatud mõõteseadet horisontaalselt u 16 cm võrra. Selleks vabastage joondamissõlmel kruvi (37), nihutage mõõteseade soovitud asendisse ja keerake kruvi (37) uuesti kinni.

##

Ebasoodsates valgusoludes (hele ümbrus, otsene päikesekiirgus) ja suuremate vahekauguste korral kasutage laserijoonte paremaks leidmiseks laserikiire vastuvõtjat (30).

Mitme töörežiimiga pöördlaseril valige suurima pöörlemiskiirusega horisontaal- või vertikaalrežiim.

Laserikiire vastuvõtjaga töötamiseks lugege ja järgige selle kasutusjuhendit.

##

Juhtnuppude vajutamisega võib mõõteseadme nivelleerumise katkestada, nii et pöörlemine lühiajaliselt peatub. Kaugjuhtimispulti kasutades väldite seda efekti.

Andurid (7) kaugjuhtimispuldi jaoks asuvad mõõteseadme kolmel küljel, muuhulgas esiküljel juhtpaneeli kohal.

##

Tasapinnalisuse kontrollimiseks või kallete märkimiseks soovitatakse kasutada laserikiire vastuvõtjaga mõõtelatti (31).

Mõõtelati (31) ülaosale on kantud suhteline mõõteskaala. Selle nullkõrguse saate alt väljatõmmatavalt osalt eelvalida. Seeläbi on hälbed nimikõrgusest kohe loetavad.

##

Laseri prillid filtreerivad keskkonnavalgustust. Laseri valgus tundub seetõttu silmale heledam.

- Ärge kasutage laserikiire nähtavust parandavaid prille (lisavarustus) kaitseprillidena. Prillid teevad laserikiire paremini nähtavaks, kuid ei kaitse laserikiirguse eest.

- Ärge kasutage laserikiire nähtavust parandavaid prille (lisavarustus) päikeseprillidena ega autot juhtides. Laserikiire nähtavust parandavad prillid ei paku täielikku kaitset UV-kiirguse eest ja vähendavad värvide eristamise võimet.