# Αυτόματη χωροστάθμηση

## Επισκόπηση

Το όργανο μέτρησης αναγνωρίζει μόνο του την οριζόντια ή την κάθετη θέση. Για την αλλαγή μεταξύ της οριζόντιας και της κάθετης θέσης απενεργοποιήστε το όργανο μέτρησης, τοποθετήστε το εκ νέου και ενεργοποιήστε το ξανά.

Μετά την ενεργοποίηση το όργανο μέτρησης ελέγχει την οριζόντια ή την κάθετη θέση και αντισταθμίζει αυτόματα τις τυχόν ανωμαλίες εντός της περιοχής αυτοχωροστάθμησης από περίπου ±8 % (±4,6°).

Κατά τη διάρκεια της χωροστάθμησης αναβοσβήνει η ένδειξη κατάστασης (3) πράσινη, το λέιζερ δεν περιστρέφεται και αναβοσβήνει.

Το όργανο μέτρησης είναι χωροστάθμησμένο, μόλις η ένδειξη κατάστασης (3) ανάβει συνεχώς πράσινη και το λέιζερ ανάβει συνεχώς. Μετά το πέρας της χωροστάθμησης ξεκινά το όργανο μέτρησης αυτόματα στη λειτουργία περιστροφής.

Εάν το όργανο μέτρησης μετά την ενεργοποίηση ή μετά από μια αλλαγή της θέσης βρίσκεται πάνω από 8 % λοξά, η χωροστάθμηση (οριζοντίωση) δεν είναι πλέον δυνατή. Σε αυτή την περίπτωση σταματά ο ρότορας, το λέιζερ αναβοσβήνει και η ένδειξη κατάστασης (3) ανάβει συνεχώς κόκκινη.
Τοποθετήστε το όργανο μέτρησης σε μια άλλη θέση και περιμένετε να περατωθεί η χωροστά‌θμη‌ση. Χωρίς νέα ρύθμιση της θέσης απενεργοποιείται αυτόματα μετά από 2 λεπτά το λέιζερ και μετά από 2 ώρες το όργανο μέτρησης.

Όταν το όργανο μέτρησης είναι χωροσταθμημένο ελέγχει διαρκώς την οριζόντια ή ανάλογα την κάθετη θέση. Σε περίπτωση αλλαγών της θέσης επαναχωροσταθμίζεται αυτόματα. Για την αποφυγή λανθασμένων μετρήσεων σταματά κατά τη διάρκεια της διαδικασίας χωροστάθμισης ο ρότορας, το λέιζερ αναβοσβήνει και η ένδειξη κατάστασης (3) αναβοσβήνει πράσινη.

## Λειτουργία προειδοποίησης κραδασμών

Το όργανο μέτρησης διαθέτει μια λειτουργία προειδοποίησης κραδασμών. Αυτή σε περίπτωση αλλαγών της θέσης ή κραδασμών του οργάνου μέτρησης ή σε περίπτωση δονήσεων της επιφάνειας στήριξης εμποδίζει τη χωροστάθμηση σε αλλαγμένη θέση και έτσι τα σφάλματα από μια μετατόπιση του οργάνου μέτρησης.

Ενεργοποίηση της προειδοποίηση κραδασμών: Πατήστε το πλήκτρο Προειδοποίηση κραδασμών (2). Η ένδειξη της προειδοποίησης κραδασμών (1) ανάβει συνεχώς πράσινη. Η προειδοποίηση κραδασμών ενεργοποιείται περίπου 30 δευτερόλεπτα μετά την ενεργοποίηση της λειτουργίας προειδοποίησης κραδασμών.

Προειδοποίηση κραδασμών ενεργοποιημένη: Εάν σε περίπτωση μιας αλλαγής της θέσης το οργάνου μέτρησης ξεπεράσει την περιοχή της ακρίβειας χωροστάθμησης ή καταγράψει μια ισχυρή δόνηση, τότε ενεργοποιείται η προειδοποίηση κραδασμών: Η περιστροφή του λέιζερ σταματά, η ακτίνα λέιζερ αναβοσβήνει, η ένδειξη κατάστασης (3) σβήνει και η ένδειξη προειδοποίησης κραδασμών (1) αναβοσβήνει κόκκινη.

Ο τρέχων τρόπος λειτουργίας αποθηκεύεται.

Με ενεργοποιημένη τη προειδοποίηση κραδασμών πατήστε το πλήκτρο Προειδοποίηση κραδασμών (2) στο όργανο μέτρησης ή το πλήκτρο Επαναφορά προειδοποίησης κραδασμών (22) στο τηλεχειριστήριο. Η λειτουργία προειδοποίησης κραδασμών ξεκινά εκ νέου και το όργανο μέτρησης αρχίζει με τη χωροστάθμηση. Μόλις το όργανο μέτρησης είναι χωροσταθμησμένο (η ένδειξη κατάστασης (3) ανάβει συνεχώς πράσινη), ξεκινά στον αποθηκευμένο τρόπο λειτουργίας.

Ελέγξτε τώρα τη θέση της ακτίνας λέιζερ σε ένα σημείο αναφοράς και ενδεχομένως διορθώστε το ύψος ή την ευθυγράμμιση του οργάνου μέτρησης.

Όταν με ενεργοποιημένη την προειδοποίηση κραδασμών, πατώντας το πλήκτρο Προειδοποίηση κραδασμών (2) στο όργανο μέτρησης ή το πλήκτρο Επαναφορά προειδοποίησης κραδασμών (22) στο τηλεχειριστήριο η λειτουργία δεν ξεκινά εκ νέου, απενεργοποιούνται αυτόματα μετά από 2 λεπτά το λέιζερ και μετά από 2 ώρες το όργανο μέτρησης.

Απενεργοποίηση της λειτουργίας προειδοποίησης κραδασμών: Πατήστε το πλήκτρο Προειδοποίηση κραδασμών (2) μία φορά ή σε περίπτωση ενεργοποιημένης της προειδοποίησης κραδασμών (η ένδειξη προειδοποίησης κραδασμών (1) αναβοσβήνει κόκκινη) δύο φορές. Σε περίπτωση απενεργοποιημένης προειδοποίησης κραδασμών σβήνει η ένδειξη της προειδοποίησης κραδασμών.

Υπόδειξη: Με το τηλεχειριστήριο η λειτουργία προειδοποίησης κραδασμών δεν μπορεί να ενεργοποιηθεί ή να απενεργοποιηθεί, αλλά μόνο να ξεκινήσει εκ νέου μετά την ενεργοποίηση.