# Načini rada

##

Sva 3 načina rada moguća su u horizontalnom i vertikalnom položaju mjernog alata.

Način rada s rotacijom
Način rada s rotacijom posebno se preporučuje pri uporabi laserskog prijamnika. Možete birati između različitih brzina rotacije.

Način rada s linijom
U ovom se načinu rada varijabilna laserska zraka pomiče u ograničenom kutu otvaranja. Zbog toga je povećana vidljivost laserske zrake u odnosu na način rada s rota‌cijom. Možete birati između različitih kutova otvaranja.

Način rada s točkom
U ovom se načinu rada postiže najbolja vidljivost varijabilne laserske zrake. Ona služi npr. za jednostavan prijenos visina ili za provjeru izravnavanja.

Način rada s linijom i točkom nisu prikladni za uporabu s laserskim prijamnikom (30).

##

Nakon svakog uključivanja mjerni alat se nalazi u načinu rada s rotacijom sa standardnom brzinom rotacije (300 min–1).

Kako biste se prebacili s načina rada s linijom na način rada s rotacijom, pritisnite tipku za način rada s rotacijom (5) ili tipku za način rada s rotacijom (20) na daljinskom upravljaču.

Za promjenu brzine rotacije pritišćite tipku za način rada s rotacijom (5) ili tipku za način rada s rotacijom (20) na daljinskom upravljaču sve dok se ne postigne željena brzina.

Prilikom rada s laserskim prijamnikom trebate odabrati najveću brzinu rotacije. Prilikom rada bez laserskog prijamnika smanjite brzinu rotacije radi bolje vidljivosti laserske zrake i nosite naočale za gledanje lasera (40).

##

Kako biste se prebacili na način rada s linijom odn. način rada s točkom, pritisnite tipku za način rada s linijom (11) ili tipku za način rada s linijom (21) na daljinskom upravljaču.

Mjerni alat prebacuje se u način rada s linijom s najmanjim kutom otvaranja.

Za promjenu kuta otvaranja pritišćite tipku za način rada s linijom (11) ili tipku za način rada s linijom (21) na daljinskom upravljaču sve dok ne dođete do željenog načina rada. Kut otvaranja postupno se povećava svakim pritiskom na tipku, istovremeno se povećava brzina rotacije kod svakog stupnja.

Nakon najvećeg kuta otvaranja mjerni alat se prebacuje u način rada s točkom nakon kratkog vibriranja. Ponovnim pritiskom na tipku za način rada s linijom (11) vraća se u način rada s linijom s najmanjim kutom otvaranja.

Napomena: Laser može malo oscilirati izvan krajnjih točaka linije lasera zbog inercije.