# Uvedenie do prevádzky rotačný laser

- Pracovnú oblasť udržiavajte bez prekážok, ktoré by mohli odrážať laserový lúč alebo mu prekážať. Zakryte napr. odrážajúce alebo lesklé povrchy. Nemerajte cez sklené tabule alebo podobné materiály. Odrazenie alebo obmedzenie laserového lúča môže skresliť výsledky merania.

##

Horizontálna poloha | Vertikálna poloha

Postavte merací prístroj na stabilný podklad do horizontálnej alebo vertikálnej polohy, namontujte ho na statív (32) alebo na nástenný držiak (36) s vyrovnávacou jednotkou.

Na základe vysokej presnosti nivelácie merací prístroj reaguje na otrasy a zmeny polohy veľmi citlivo. Zabezpečte preto vždy stabilnú polohu meracieho prístroja, aby ste sa vyhli prerušovaniu merania z dôvodu opravy nivelácie.

##

Merací prístroj zapnete stlačením tlačidla vypínača (4). Všetky indikácie sa nakrátko rozsvietia. Merací prístroj vysiela variabilný laserový lúč (6) a pätu zvislice smerom hore (9) z výstupných otvorov (8).

- Nesmerujte laserový lúč na osoby ani na zvieratá, ani sa sami nepozerajte do laserového lúča, dokonca ani z väčšej vzdialenosti.

Merací prístroj začne ihneď s automatickou niveláciou. Počas nivelácie bliká stavová indikácia (3) nazeleno, laser sa neotáča a bliká.

Merací prístroj je nivelizovaný, keď stavová indikácia (3) trvalo svieti nazeleno a laser trvalo svieti. Po ukončení nivelácie sa merací prístroj automaticky spustí v rotačnej prevádzke.

- Zapnutý merací prístroj nenechávajte bez dozoru a po použití ho vždy vypnite. Laserový lúč by mohol oslepiť iné osoby.

Pomocou tlačidla rotačnej prevádzky (5) alebo tlačidla líniovej prevádzky (11) môžete pracovný režim stanoviť už počas nivelácie. V takom prípade sa merací prístroj po ukončení nivelácie spustí v zvolenom pracovnom režime.

Merací prístroj vypnete opätovným stlačením vypínača (4).

Merací prístroj sa kvôli ochrane batérií automaticky vypne, ak sa nachádza dlhšie ako 2 h mimo rozsahu samonivelácie alebo ak je dlhšie ako 2 h spustená výstraha pred otrasmi. Znova umiestnite merací prístroj a opäť ho zapnite.