# Pyörivän laserin ja kaukosäätimen turvallisuusohjeet

Vaarattoman ja turvallisen käytön takaamiseksi kaikki annetut ohjeet tulee lukea ja huomioida. Jos näitä ohjeita ei noudateta, laitteiden turvallisuus saattaa heikentyä. Älä missään tapauksessa peitä/poista varoituskilpiä. PIDÄ NÄMÄ OHJEET HYVÄSSÄ TALLESSA JA ANNA NE LAITTEIDEN MUKANA SEURAAVALLE KÄYTTÄJÄLLE.

- Varoitus – vaarallisen säteilyaltistuksen vaara, jos käytät muita kuin tässä mainittuja käyttö- tai säätölaitteita tai menetelmiä.

- Mittalaite toimitetaan laser-varoituskilven kanssa (merkitty kuvasivulla olevaan mittalaitteen piirrokseen).

- Jos laser-varoituskilven teksti ei ole käyttömaan kielellä, liimaa kilven päälle mukana toimitettu käyttömaan kielinen tarra ennen ensikäyttöä.

- Älä tee mitään muutoksia laserlaitteistoon.

- Älä käytä lasertarkkailulaseja (lisätarvike) suojalaseina. Lasertarkkailulasit helpottavat lasersäteen havaitsemista; ne eivät kuitenkaan suojaa lasersäteilyltä.

- Älä käytä lasertarkkailulaseja (lisätarvike) aurinkolaseina tai tieliikenteessä. Lasertarkkailulasit eivät tarjoa sataprosenttista UV-suojausta ja ne heikentävät värien tunnistamista.

- Anna laitteiden korjaustyöt vain valtuutettujen ammattihenkilöiden tehtäväksi, jotka käyttävät vain alkuperäisiä varaosia. Tällä tavalla saat varmistettua jatkuvasti erinomaisen turvallisuuden.

- Älä anna lasten käyttää lasermittalaitetta ilman valvontaa. Lapset saattavat aiheuttaa häikäistymisvaaran itselleen tai sivullisille.

- Älä työskentele räjähdysvaarallisessa ympäristössä, jossa on palonarkoja nesteitä, kaasuja tai pölyä. Työssä voi muodostua kipinöitä, jotka saattavat sytyttää pölyn tai höyryt.

Lisäturvallisuusohjeet GRL 250 HV -laitteille:

| Älä suuntaa lasersädettä ihmisiin tai eläimiin äläkä katso sinua kohti näkyvään tai heijastuneeseen lasersäteeseen. Lasersäde voi aiheuttaa häikäistymistä, onnettomuuksia tai silmävaurioita.

- Jos lasersäde osuu silmään, sulje silmät tarkoituksella ja käännä pää välittömästi pois säteen linjalta.

Lisäturvallisuusohjeet GRL 300 HV, GRL 300 HVG -laitteille:

- Mittalaitteen lasersäteiden ulostuloaukot on merkitty varoituskilvellä. Huomioi niiden sijainti käyttäessäsi mittalaitetta.

- Jos kyseisen varoituskilven teksti ei ole käyttömaan kielellä, liimaa kilven päälle mukana toimitettu käyttömaan kielinen tarra ennen ensikäyttöä.

- Noudata laserluokan 3R laserin käytössä mahdollisia maakohtaisia määräyksiä. Näiden ohjeiden noudattamatta jättäminen saattaa johtaa tapaturmiin.

- Mittaustyökalua saavat käyttää vain henkilöt, jotka osaavat käyttää laserlaitteita. Standardin EN 60825-1 mukaan käyttäjän on tiedettävä laserin biologinen vaikutus silmiin ja ihoon sekä tunnettava lasersuojan oikea käyttö vaarojen ehkäisemiseksi.

- Merkitse mittaustyökalun käyttöalue sopivilla laservaroituskilvillä. Näin saat vältettyä, ettei vaara-alueelle tule sivullisia.

- Älä säilytä mittaustyökalua tiloissa, joihin asiattomilla on vapaa pääsy. Jos mittaustyökalua ei osata käyttää oikein, käytöstä voi aiheutua vahinkoa käyttäjälle ja sivullisille.

| Älä missään tapauksessa suuntaa lasersädettä ihmisiin tai eläimiin äläkä katso lasersäteeseen. Tämä mittaustyökalu muodostaa standardin EN 60825-1 mukaisen laserluokan 3R lasersäteen. Lasersäteeseen katsominen myös suurelta etäisyydeltä voi vahingoittaa silmiä.

- Varmista, että lasersäteilyn alue on valvottu tai suojattu. Lasersäteilyn rajoittaminen valvottuun alueeseen estää sivullisten silmävauriot.

- Aseta mittaustyökalu aina sellaiseen asentoon, että lasersäteet kulkevat silmien korkeutta ylempänä tai alempana suurella turvavälillä. Näin saat estettyä silmävammat.

- Vältä lasersäteen heijastumista sileitä pinnoilta (esimerkiksi ikkunat tai peilit). Myös heijastuva lasersäde voi vahingoittaa silmiä.

Muita turvallisuusohjeita