# Sikkerhedsforskrifter til rotationslaser og fjernbetjening

Samtlige anvisninger skal læses og overholdes for at kunne arbejde sikkert og risikofrit. Hvis de foreliggende anvisninger ikke følges, kan funktionen af de integrerede beskyttelsesforanstaltninger blive forringet. Sørg for, at advarselsskilte aldrig gøres ukendelige. GEM ANVISNINGERNE, OG SØRG FOR AT LEVERE DEM MED, HVIS PRODUKTET GIVES VIDERE TIL ANDRE.

- Forsigtig – hvis andre end de her angivne betjenings- eller justeringsanordninger benyttes, eller andre fremgangsmåder udføres, kan der opstå en farlig strålingseksposition.

- Måleværktøjet udleveres med et laser-advarselsskilt (på billedet af måleværktøjet kendetegnet på grafiksiden).

- Er teksten på laser-advarselsskiltet ikke på dit modersmål, klæbes den medleverede etiket på dit sprog oven på den eksisterende tekst, før værktøjet tages i brug første gang.

- Foretag aldrig ændringer af laseranordningen.

- Brug ikke laserbrillerne (tilbehør) som beskyttelsesbriller. Med laserbrillerne kan man lettere få øje på laserstrålen, men de beskytter ikke mod laserstråling.

- Brug ikke laserbrillerne (tilbehør) som solbriller eller i trafikken. Laserbrillerne beskytter ikke 100 % mod ultraviolette (UV) stråler og reducerer ens evne til at registrere og iagttage farver.

- Sørg for, at reparationer på produktet kun udføres af kvalificerede fagfolk, og at der kun benyttes originale reservedele. Dermed garanteres størst mulig sikkerhed.

- Lad ikke børn benytte laser-måleværktøjet uden opsyn. De kan utilsigtet blænde personer eller sig selv.

- Arbejd aldrig i eksplosionsfarlig atmosfære, hvor der er brændbare væsker, gasser eller støv. Der kan dannes gnister, som kan antænde støvet eller dampene.

Yderligere sikkerhedsforskrifter til GRL 250 HV :

| Ret ikke laserstrålen mod personer eller dyr, og kig aldrig ind i den direkte eller reflekterede laserstråle. Det kan blænde personer, forårsage ulykker eller beskadige øjnene.

- Hvis du får laserstrålen i øjnene, skal du lukke dem med det samme og straks bevæge hovedet ud af stråleområdet.

Yderligere sikkerhedsforskrifter til GRL 300 HV, GRL 300 HVG :

- På måleværktøjet er laseråbningerne mærket med et advarselsskilt. Kontrollér deres placering, når du benytter måleværktøjet.

- Hvis teksten på advarselsskiltet ikke er på dit landesprog, skal du klæbe den medfølgende etiket på dit sprog over den før første ibrugtagning.

- Overhold eventuelle nationale forskrifter ved brug af en laser med laserklasse 3R. Manglende overholdelse af disse forskrifter kan føre til kvæstelser.

- Måleværktøjet bør kun betjenes af personer, der er fortrolige med håndteringen af laserudstyr. Ifølge EN 60825-1 omfatter dette bl.a. viden om laserens biologiske virkning på øjnene og huden samt korrekt anvendelse af laserbeskyttelse til afværgelse af farer.

- Afmærk området, hvor måleværktøjet anvendes, med egnede laser-advarselsskilte. Derved undgår du, at uvedkommende personer bevæger sig ind i fareområdet.

- Opbevar ikke måleværktøjet på steder, hvor uvedkommende personer har adgang. Personer, der ikke er fortrolige med betjeningen af måleværktøjet, kan skade sig selv og andre.

| Ret ikke laserstrålen mod personer eller dyr, og kig aldrig ind i laserstrålen. Dette måleværktøj genererer laserstråling i laserklasse 3R iht. EN 60825-1. At kigge direkte ind i laserstrålen - også fra større afstand - kan være skadeligt for øjnene.

- Sørg for, at området med laserstråling er bevogtet eller afskærmet. Ved at begrænse laserstrålingen til kontrollerede områder udsættes andre personer ikke for mulige øjenskader.

- Opstil altid måleværktøjet, så laserstrålerne forløber langt over eller langt under øjenhøjde. Derved sikres, at der ikke opstår øjenskader.

- Undgå refleksion af laserstrålen på glatte overflader som f.eks. vinduer eller spejle. En reflekteret laserstråle kan også være skadelig for øjnene.

Yderligere sikkerhedsforskrifter