# Включване на ротационния лазер

- Пазете работната област свободна от пречки, които могат да отразят или попречат на лазерния лъч. Покривайте напр. огледалните или блестящи повърхности. Не извършвайте измерване през стъкла или подобни материали. При отразен или затруднен лазерен лъч резултатите от измерването могат да са грешни.

##

Хоризонтално положение | Вертикално положение

Поставете измервателния уред върху стабилна основа в хоризонтално или вертикално положение, монтирайте го върху статива (32) или върху държача за стена (36) с изравнителния модул.

Поради голямата точност на измервателния уред реагира изключително чувствително на вибрации и промяна на положението. Затова внимавайте да го поставите стабилно, за да избегнете прекъсване на работа за допълни‌телно нивелиране.

##

За включване на измервателния уред натиснете пусковия прекъсвач (4). Всички индикатори светват за кратко. Измервателняит уред изпраща променливия лазерен лъч (6) и отвеса нагоре (9) от изходните отвори (8).

- Не насочвайте лазерния лъч към хора или животни; не гле‌дайте срещу лазерния лъч, също и от голямо разстояние.

Измервателният уред започва веднага с автоматичното нивелиране. По време на нивелирането статусната индикация (3) мига в зелено, лазерът не се върти и мига.

Измервателняит уред е нивелиран когато статусната индикация (3) свети в зелено и лазерът свети. След приключване на нивелирането измервателният уред стартира автоматично в ротационен режим.

- Не оставяйте уреда включен без надзор; след като приключите работа, го изключ‌вайте. Други лица могат да бъдат заслепени от лазерния лъч.

С бутона за ротационен режим (5) респ. бутона за линеен режим (11) можете още по време на нивелирането да установите режима на работа. В този случай измервателният уред стартира след приключване на нивелирането в избрания режим на работа.

За изключване на измервателния уред натиснете отново пусковия прекъсвач (4).

Измервателният уред се изключва автоматично за защита на батериите, ако за повече от 2 h е извън диапазона на самонивелиране или предупреждението за удар е активирано за повече от 2 h. Позиционирайте измервателния уред наново и го включете отново.