# Načini delovanja

##

Vsi 3 načini delovanja so možni v vodoravnem in navpičnem položaju merilne naprave.

Rotacijski način
Rotacijski način še pose‌bej priporočamo pri uporabi laserskega sprejemnika. Izbirate lahko med različnimi rotacijskimi hitrostmi.

Linijski način
V tem načinu delovanja se spremenljivi laserski žarek premika z omejenim izstopnim kotom. Vidnost laserskega žarka je v primerjavi z rotacijskim načinom večja. Izbirate lahko med različnimi izstopnimi koti.

Točkovni način
Ta način delovanja je primeren za doseganje največje vidnosti spremenljivega laserskega žarka. Služi na primer za preprosto prenašanje višin in za preverjanje poravnanosti.

Linijski in točkovni način nista primerna za uporabo z laserskim sprejemnikom (30).

##

Po vsakem vklopu je merilna naprava v rotacijskem načinu s standardno rotacijsko hitrostjo (300 min-1).

Pri menjavi od linijskega k rotacijskemu načinu pritisnite tipko za rotacijski način (5) ali tipko za rotacijski način (20) daljinskega upravljalnika.

Za spremembo rotacijske hitrosti pritisnite tipko za rotacijski način (5) ali tipko za rotacijski način (20) daljinskega upravljalnika tolikokrat, dokler ni dosežena želena hitrost.

Pri delu z laserskim obratovanjem izberite najvišjo rotacijsko hitrost. Pri delu brez laserskega sprejemnika morate zaradi boljše vidljivosti laserskega žarka zmanjšati rotacijsko hitrost in uporabiti očala za opazovanje laserskega žarka (40).

##

Če želite menjati v linijski oz. točkovni način, pritisnite tipko za linijski način (11) ali tipko za linijski način (21) na daljinskem upravljalniku.

Merilna naprava se preklopi v linijski način delovanja z najmanjšim izstopnim kotom.

Za spremembo izstopnega kota pritisnite tipko za linijski način (11) ali tipko za linijski način (21) daljinskega upravljalnika tolikokrat, dokler ni izbran želen način delovanja. Izstopni kot se ob vsakem pritisku po stopnjah povečuje, sočasno se z vsako stopnjo poveča hitrost vrtenja.

Po izbiri največjega izstopnega kota merilna naprava po kratkem nihanju z zamikom preklopi v točkovni način delovanja. Z vnovičnim pritiskom tipke za linijski način delovanja (11) bo naprava preklopila nazaj v linijski način delovanja z najmanjšim izstopnim kotom.

Opomba: zaradi inercije lahko laser mini‌mal‌no zaniha preko končnih točk laserske linije.