# Указания за безопасност за ротационен лазер и дистанционно управление

Всички указания трябва да се прочетат и спазват, за да се работи безопасно и сигурно. Ако наличните указания не се спазват, може да се повредят интегрираните защитни съоръжения. Никога не заличавайте предупредителните табели. СЪХРАНЯВАЙТЕ ГРИЖЛИВО ТЕЗИ УКАЗАНИЯ И ГИ ПРЕДАВАЙТЕ ЗАЕДНО С ПРОДУКТИТЕ.

- Внимание – ако се използват други, различни от посочените тук съоръжения за управление или калибриране или се извършват други процедури, това може да доведе до опасно излагане на лъчение.

- Измервателният уред се доставя с предупредителна табелка за лазер (в изображението на измервателния уред на страницата с фигурите).

- Ако текстът на предупредителната табелка за лазер не е на Вашия език, залепете преди първата експлоатация отгоре върху него доставения стикер на Вашия език.

- Не извършвайте изменения по лазерното оборудване.

- Не използвайте лазерните очила (принадлежност) като защитни очила. Лазерните очила служат за по-добро разпознаване на лазерния лъч; те не предпазват от лазерно лъчение.

- Не използвайте лазерните очила (принадлежност) като слънчеви очила или при шофиране. Лазерните очила не предлагат пълна UV защита и намаляват възприемането на цветовете.

- Осигурявайте ремонт на Вашите продукти само от квалифициран експертен персонал и само с оригинални резервни части. Това гарантира запазване на безопасността.

- Не оставяйте деца без пряк надзор да ра‌ботят с измервател‌ния уред. Те могат неволно да заслепят други хора или себе си.

- Не работете в експлозивно опасна среда, в която има запалими течности, газове или прахове. Могат да се генерират искри, които да възпламенят праха или парите.

Допълнителни указания за безопасност за GRL 250 HV :

| Не насочвайте лазерния лъч към хора и животни и внимавайте да не погледнете непосредствено срещу лазерния лъч или срещу негово отражение. Така можете да заслепите хора, да причините трудови злополуки или да предизвикате увреждане на очите.

- Ако лазерният лъч попадне в очите, ги затворете възможно най-бързо и отдръпнете главата си от лазерния лъч.

Допълнителни указания за безопасност за GRL 300 HV, GRL 300 HVG :

- Върху измервателния уред с предупредителна табелка са обозначени отворите за излизане на лазера. Обръщайте внимание на тяхното положение при използване на измервателния уред.

- Ако текстът на съответната предупредителна табела не е на Вашия език, залепете преди първата експлоатация отгоре върху него доставения стикер на Вашия език.

- При използването на лазер с лазерен клас 3R съблюдавайте и евентуално приложими национални предписания. Неспазването на тези предписания може да предизвика трудови злополуки.

- Измервателният уред трябва да бъде об‌служван само от лица, които са запознати с начина на работа с лазерни уреди. Съгласно EN 60825‑1 към това между дру‌гото спада и познаване на биологичното въздействие на лазерния лъч върху окото и кожата, както и правилното прилагане на защитни средства за избягване на опас‌ностите.

- Обозначавайте зоната, в която измерва‌телния уред се ползва, с подходящи табелки, указващи наличието на лазерни лъчи. Така предотвратявате навлизането в застрашената зона на външни лица.

- Не съхранявайте измервателния уред на места, на които той ще е достъпен за необучени лица. Лица, които не познават начина на работа с измервателния уред, могат да се наранят или да наранят други.

| Не насочвайте лазерния лъч към хора или животни; не гледайте срещу лазерния лъч. Този измервателен инструмент генерира лазерно лъчение от лазерен клас 3R съгласно EN 60825-1. Попадането на лъча върху очите – дори и ако е от голямо разстояние – може да ги увреди.

- Осигурявайте контрол или изолирайте зоната, в която се разпространяват лазерните лъчи. Ограничаването на лазерните лъчи в контролирана зона предотвратява увреждане на очите на странични лица.

- Поставяйте измервателния инструмент винаги така, че лазерните лъчи да преминават на голямо разстояние над или под височината на очите. Така се намалява опасността от увреждане на очите.

- Избягвайте отразяването на лазерния лъч от гладки повърхности като прозорци или огледала. Повреждане на очите е възмож‌но и от отразения лъч.

Други указания за безопасност