# Nivelačná automatika

## Prehľad

Merací prístroj sám rozpozná horizontálnu, príp. vertikálnu polohu. Keď chcete prepnúť medzi horizontálnou a vertikálnou polohou, vypnite merací prístroj, nanovo ho umiestnite a znova zapnite.

Po zapnutí merací prístroj kontroluje vodorovnú alebo zvislú polohu a automaticky vyrovnáva nerovnosti v rámci samonivelačného rozsahu cca ±8 % (±4,6°).

Počas nivelácie bliká stavová indikácia (3) nazeleno, laser sa neotáča a bliká.

Merací prístroj je nivelizovaný, keď stavová indikácia (3) trvalo svieti nazeleno a laser trvalo svieti. Po ukončení nivelácie sa merací prístroj automaticky spustí v rotačnej prevádzke.

Ak merací prístroj stojí po zapnutí alebo zmene polohy viac ako 8 % šikmo, samonivelácia nie je možná. V takom prípade sa rotor zastaví, laser bliká a stavová indikácia (3) trvalo svieti načerveno.
Nanovo umiestnite merací prístroj a počkajte, kým sa uskutoční nivelácia. Bez postavenia do novej polohy sa po 2 min. automaticky vypne laser a po 2 h merací prístroj.

Keď je merací prístroj vynivelovaný, stále kontroluje vodorovnú, resp. zvislú polohu. Pri zmenách polohy sa automaticky vykoná dodatočne nivelovanie. Aby sa predišlo chybnému meraniu, počas nivelácie sa zastaví rotor, laser bliká a stavová indikácia (3) bliká nazeleno.

## Funkcia výstrahy pred otrasmi

Merací prístroj má funkciu výstraha pred otrasom. Zabraňuje pri zmenách polohy, príp. otrasoch meracieho prístroja alebo pri vibráciách podkladu nivelovaniu v zmenenej polohe a tým aj chybám spojeným s presunutím meracieho prístroja.

Zapnutie/aktivácia výstrahy pred otrasmi: Stlačte tlačidlo výstrahy pred otrasmi (2). Indikácia výstrahy pred otrasmi (1) trvalo svieti nazeleno. Výstraha pred otrasmi sa aktivuje asi 30 s po zapnutí funkcie výstrahy pred otrasmi.

Výstraha pred otrasmi spustená: Ak sa pri zmene polohy meracieho prístroja prekročí rozsah presnosti nivelácie alebo sa zistí veľký otras, spustí sa výstraha pred otrasmi: otáčanie lasera sa zastaví, laserový lúč bliká, stavová indikácia (3) zhasne a indikácia výstrahy pred otrasmi (1) bliká načerveno.

Aktuálny pracovný režim sa uloží do pamäte.

Pri spustenej výstrahe pred otrasmi stlačte tlačidlo výstrahy pred otrasmi (2) na meracom prístroji alebo resetovacie tlačidlo výstrahy pred otrasmi (22) na diaľkovom ovládaní. Funkcia výstrahy pred otrasmi sa reštartuje a merací prístroj začne s niveláciou. Keď je merací prístroj vynivelovaný (stavová indikácia (3) trvalo svieti nazeleno), automaticky sa spustí v uloženom pracovnom režime.

Skontrolujte teraz polohu laserového lúča na základe referenčného bodu a v prípade potreby upravte výšku, príp. vyrovnanie meracieho prístroja.

Ak sa pri spustenej výstrahe pred otrasmi funkcia nereštartuje stlačením tlačidla výstrahy pred otrasmi (2) na meracom prístroji alebo resetovacieho tlačidla výstrahy pred otrasmi (22) na diaľkovom ovládaní, po 2 min. sa automaticky vypne laser a po 2 h merací prístroj.

Vypnutie funkcie výstrahy pred otrasmi: Stlačte tlačidlo výstrahy pred otrasmi (2) jedenkrát alebo pri spustenej výstrahe pred otrasmi (indikácia výstrahy pred otrasmi (1) bliká načerveno) dvakrát. Pri vypnutej výstrahe pred otrasmi indikácia výstrahy pred otrasmi zhasne.

Upozornenie: Pomocou diaľkového ovládania nemôžete funkciu výstrahy pred otrasmi zapnúť alebo vypnúť, iba ju môžete po jej spustení reštartovať.