# Tasausautomatiikka

## Katsaus

Mittalaite tunnistaa automaattisesti vaaka- tai pystysuuntaisen asennon. Kun haluat vaihdella vaaka- ja pystysuuntaisen asennon välillä, sammuta mittalaite, kohdista se uudelleen ja kytke se uudelleen päälle.

Käynnistyksen jälkeen mittalaite tarkastaa vaakasuoran ja pystysuoran asennon ja tasaa automaattisesti epätasaisuudet n. ±8 % (±4,6°) itsetasausalueen sisällä.

Tasauksen aikana tilan merkkivalo (3) vilkkuu vihreänä, laser ei pyöri ja laservalo vilkkuu.

Mittalaitteen tasaus on valmis heti kun tilan merkkivalo (3) palaa jatkuvasti vihreänä ja laser palaa jatkuvasti. Tasauksen jälkeen mittalaite käynnistyy automaattisesti pyörivän käytön tilassa.

Jos mittalaite on käynnistyksen tai asennon muuttamisen jälkeen yli 8 % verran vinossa, tasaus ei ole enää mahdollista. Tässä tapauksessa roottori pysähtyy, laser vilkkuu ja tilan merkkivalo (3) palaa jatkuvasti punaisena.
Kohdista mittalaite uudelleen ja odota tasausta. Jos kohdistusta ei tehdä uudelleen, järjestelmä sammuttaa laserin automaattisesti 2 minuutin ja mittalaitteen 2 tunnin kuluttua.

Kun mittalaite on tasattu, se tarkistaa jatkuvasti vaaka-/pystysuoran asentonsa. Asennonmuutosten jälkeen laitteelle tehdään automaattisesti tasaus. Mittausvirheiden välttämiseksi laitteen tasauksen aikana roottori pysähtyy, laser vilkkuu ja tilan merkkivalo (3) vilkkuu vihreänä.

## Tärähdysvaroitustoiminto

Mittalaitteessa on tärähdysvaroitustoiminto. Se estää mittalaitteen asennonmuutosten ja liikahdusten sekä alustan tärinän yhteydessä tasaustoiminnon muuttuneessa asennossa ja siten mittalaitteen siirtymisen aiheuttaman virheen.

Tärähdysvaroituksen kytkeminen päälle/aktivointi: paina tärähdysvaroituksen painiketta (2). Tärähdysvaroituksen merkkivalo (1) palaa jatkuvasti vihreänä. Tärähdysvaroituksen aktivointi tapahtuu noin 30 sekunnin kuluttua tärähdysvaroitustoiminnon päälle kytkennän jälkeen.

Tärähdysvaroitus lauennut: tärähdysvaroitus laukeaa, jos mittalaitteen asennon muutos ylittää sallitun tasausalueen tai laite rekisteröi voimakkaan tärähdyksen: laserin pyörimisliike pysähtyy, lasersäde vilkkuu, tilan merkkivalo (3) sammuu ja tärähdysvaroituksen merkkivalo (1) vilkkuu punaisena.

Nykyinen käyttötapa tallennetaan muistiin.

Jos tärähdysvaroitus laukeaa, paina mittalaitteen tärähdysvaroituksen painiketta (2) tai kaukosäätimen tärähdysvaroituksen palautuspainiketta (22). Tärähdysvaroitustoiminto käynnistetään uudelleen ja mittalaitteen tasaus alkaa. Heti kun mittalaite on tasattu (tilan merkkivalo (3) palaa jatkuvasti vihreänä), se käynnistyy muistiin tallennetun käyttötavan kanssa.

Tarkasta tämän jälkeen lasersäteen korkeus vertailupisteestä ja korjaa tarvittaessa mittalaitteen korkeutta tai suuntausta.

Jos tärähdysvaroitus laukeaa ja et käynnistä toimintoa uudelleen painamalla mittalaitteen tärähdysvaroituksen painiketta (2) tai kaukosäätimen tärähdysvaroituksen palautuspainiketta (22), järjestelmä sammuttaa automaattisesti laserin 2 minuutin ja mittalaitteen 2 tunnin kuluttua.

Tärähdysvaroitustoiminnon kytkeminen pois päältä: paina kerran tärähdysvaroituksen painiketta (2) tai kaksi kertaa, jos tärähdysvaroitus on lauennut (tärähdysvaroituksen merkkivalo (1) vilkkuu punaisena). Tärähdysvaroituksen merkkivalo sammuu, kun tärähdysvaroitus on kytketty pois päältä.

Huomautus: kaukosäätimellä ei voi kytkeä tärähdysvaroitustoimintoa päälle tai pois päältä, vaan sillä voi vain käynnistää toiminnon uudelleen varoitustoiminnon laukeamisen jälkeen.