# Nivelleerimisautomaatika

## Ülevaade

Mõõteriist tuvastab horisontaal- või vertikaalasendi iseseisvalt. Vahetumiseks horisontaal- ja vertikaalasendi vahel lülitage mõõteriist välja, positsioneerige see uuesti ja lülitage uuesti sisse.

Sisselülitamise järel kontrollib mõõteseade horisontaalset või vertikaalset asendit ja ühtlustab automaatselt ebatasasused isenivelleerumisvahemikus u ± 8% (± 4,6°).

Nivelleerimise ajal vilgub olekunäidik (3) roheliselt, laser ei pöörle ja vilgub.

Mõõteriist on nivelleeritud, kui olekunäidik (3) põleb pidevalt roheliselt ja laser põleb pidevalt. Pärast nivelleerimise lõppu käivitub mõõteriist automaatselt pöördrežiimis.

Kui mõõteseade on pärast sisselülitamist või asendimuutust rohkem kui 8% võrra viltu, siis pole nivelleerimine enam võimalik. Sel juhul rootor seisatakse, laser vilgub ja olekunäidik (3) põleb pidevalt punaselt.
Seadke mõõteseade uude asendisse ja oodake ära auto‌maatne nivelleerumine. Ilma uude asendisse viimata lülitatakse laser 2 minuti pärast ja mõõteseade 2 tunni pärast automaatselt välja.

Kui mõõteseade on nivelleerunud, kontrollib see pidevalt horisontaalset või vertikaalset asendit. Asendimuutuste korral toimub automaatne järelnivelleerumine. Mõõtmisvigade vältimiseks peatub nivelleerumise ajal rootor, laser vilgub ja olekunäit (3) vilgub roheliselt.

## Hoiatusfunktsioon

Mõõteriist on varustatud hoiatusfunktsiooniga. See takistab asendimuutuste või mõõteriista raputuste või aluspinna vibratsioonide korral muudetud asendis nivelleerumist ja seega mõõteriista nihkumisest põhjustatud vigade tekkimise.

Hoiatuse sisselülitamine/aktiveerimine: vajutage hoiatuse nuppu (2). Hoiatuse näit (1) põleb pidevalt roheliselt. Hoiatus aktiveerub umbes 30 s pärast hoiatusfunktsiooni sisselülitamist.

Vallandunud hoiatus: kui mõõteseadme asendi muutmisel väljutakse nivelleerimistäpsuse vahemikust või kui registreeritakse tugev rappumine, siis vallandub hoiatus: laseri pöörlemine seisatakse, laserkiir vilgub, olekunäidik (3) kustub ja hoiatuse näidik (1) vilgub punaselt.

Kasutatav töörežiim salvestatakse.

Vallandunud hoiatuse korral vajutage mõõteseadmel hoiatuse nuppu (2) või kaugjuhtimispuldil hoiatuse lähtestamise nuppu (22). Hoiatusfunktsioon taaskäivitub ja mõõteseade alustab nivelleerumist. Kui mõõteseade on nivelleerunud (s.t olekunäit (3) põleb pidevalt roheliselt), käivitub see salvestatud töörežiimil.

Kontrollige nüüd laserikiire asendit mõnes kontrollpunktis ja korrigeerige vajaduse korral mõõteriista kõrgust ja joondamist.

Kui vallandunud hoiatuse korral ei taaskäivitata funktsiooni, vajutades mõõteseadmel hoiatuse nuppu (2) või kaugjuhtimispuldil hoiatuse lähtestamise nuppu (22), siis lülitub laser 2 min pärast ja mõõteseade 2 h pärast automaatselt välja.

Hoiatusfunktsiooni väljalülitamine: vajutage hoiatuse nuppu (2) üks kord, vallandunud hoiatuse korral (hoiatuse näit (1) vilgub punaselt) kaks korda. Kui hoiatus on välja lülitatud, siis hoiatuse näit ei põle.

Märkus: kaugjuhtimispuldiga ei saa hoiatusfunktsiooni sisse ega välja lülitada, selle saab ainult vallandumise järel taaskäivitada.